cyanic-selkie/wikianc huggingface dataset:
ನೀಲಿ ಕಲ್ಲು ಗುಟುರ
ಟ್ಯಾಕ್ಸಾನಮಿ
ನೀಲಿ ಕಲ್ಲು ಗುಟುರವನ್ನು ಕಾರ್ಲ್ ಲಿನ್ನಿಯಸ್ ಅವರು ೧೭೫೮ ರಲ್ಲಿ ತಮ್ಮ ಸಿಸ್ಟಮಾ ನೇಚುರೇ ೧೦ನೇ ಆವೃತ್ತಿಯಲ್ಲಿ ಟರ್ಡಸ್ ಸಾಲಿಟೇರಿಯಸ್ ಎಂಬ ದ್ವಿಪದ ಹೆಸರಿನಲ್ಲಿ ವಿವರಿಸಿದ್ದಾರೆ. ವೈಜ್ಞಾನಿಕ ಹೆಸರು ಲ್ಯಾಟಿನ್ ಭಾಷೆಯಿಂದ ಬಂದಿದೆ. ಮೊಂಟಿಕೋಲಾ ಮಾನ್ಸ್, ಮಾಂಟಿಸ್ "ಮೌಂಟೇನ್" ಮತ್ತು ಕೋಲೆರೆ, "ವಾಸಿಸಲು", ಮತ್ತು ನಿರ್ದಿಷ್ಟ ವಿಶೇಷಣ ಸಾಲಿಟೇರಿಯಸ್ ಎಂದರೆ "ಏಕಾಂತ".
ಕಲ್ಲು ಗುಟುರ ಕುಲದ ಮೊಂಟಿಕೋಲಾವನ್ನು ಹಿಂದೆ ಟರ್ಡಿಡೆ ಕುಟುಂಬದಲ್ಲಿ ಇರಿಸಲಾಗಿತ್ತು ಆದರೆ ಆಣ್ವಿಕ ಫೈಲೋಜೆನೆಟಿಕ್ ಅಧ್ಯಯನಗಳು ಕುಲದಲ್ಲಿನ ಜಾತಿಗಳು ಹಳೆಯ ಪ್ರಪಂಚದ ಫ್ಲೈಕ್ಯಾಚರ್ ಕುಟುಂಬ ಮಸ್ಕಿಕಾಪಿಡೆ ಸದಸ್ಯರಿಗೆ ಹೆಚ್ಚು ನಿಕಟ ಸಂಬಂಧ ಹೊಂದಿವೆ ಎಂದು ತೋರಿಸಿವೆ.
ಐದು ಅಂಗೀಕೃತ ಉಪಜಾತಿಗಳಿವೆ :
ಮೊಂಟಿಕೊಲಾ ಸಾಲಿಟೇರಿಯಸ್ ಅನ್ನು ಎರಡು ಜಾತಿಗಳಾಗಿ ವಿಭಜಿಸುವ ಪ್ರಸ್ತಾಪವಿದೆ: ''M. s ಅನ್ನು ಒಳಗೊಂಡಿರುವ ಪಶ್ಚಿಮ ಟ್ಯಾಕ್ಸನ್. ಸಾಲಿಟೇರಿಯಸ್ ಮತ್ತು ಎಂ.ಎಸ್. ಲಾಂಗಿರೋಸ್ಟ್ರಿಸ್ ಮತ್ತು ಪೂರ್ವ ಟ್ಯಾಕ್ಸನ್ ಜೊತೆಗೆ M. s. ಫಿಲಿಪೆನ್ಸಿಸ್, ಎಂ.ಎಸ್. ಪಾಂಡೂ ಮತ್ತು ಎಂ.ಎಸ್. ಮಡೋಸಿ''.
ವಿವರಣೆ
ನೀಲಿ ಕಲ್ಲು ಕುಟುರ ಪಿಕಳಾರ ಗಾತ್ರದ ಹಕ್ಕಿ ೨೧-೨೩cm ( ೮.೩-೯.೧)ಗಂಡುಹಕ್ಕಿ ಮೈಯೆಲ್ಲ ಸಂಪೂರ್ಣ ನೀಲಿ ಬಣ್ಣ. ಹೆಣ್ಣು ಹಕ್ಕಿಯ ರೆಕ್ಕೆ, ಬೆನ್ನು ಬಿಸ್ಕತ್ ಕೆಂಪು ಬಣ್ಣ, ಎದೆ ಹೊಟ್ಟೆ ಕಂದು ಬಿಳಿ, ಒಂಟಿಯಾಗಿ ಪಾಳು ಬಿದ್ದ ಜಾಗಗಳಲ್ಲಿ ಇರುತ್ತದೆ. ಚಳಿಗಾಲದಲ್ಲಿ ಭಾರತ, ಪಾಕೀಸ್ತಾನ, ಬಂಗ್ಲಾದೇಶ, ಸಿಲೋನ್, ಬರ್ಮಾಗಳಲ್ಲಿ ಕಾಣಬಹುದು. ಬಂಡೆಗಲ್ಲುಗಳಿಂದ ಕೂಡಿದ ಕುರುಚಲು ಕಾಡುಗಳಲ್ಲಿ, ಹಾಳು ಬಿದ್ದ ಹಳೇ ಕಟ್ಟಡಗಳ ಸಮೀಪ, ಪುರಾತನ ಕೋಟೆ ಕೊತ್ತಲಗಳ ಬಳಿ ಇದನ್ನು ನೋಡಬಹುದು. ಬಂಡೆಗಳ ಮೇಲೂ ಟೊಂಗೆಗಳ ಮೇಲೂ ನೆಟ್ಟಗೆ ಕುಳಿತುಕೊಳ್ಳುತ್ತದೆ. ಹಳ್ಳಿ ಪೇಟೆಗಳ ಜನಜಂಗುಳಿ ಇಲ್ಲದ ಜಾಗಗಳಿಗೂ ಬರುತ್ತದೆ. ಬಂದ ಜಾಗಕ್ಕೇ ಪ್ರತಿದಿನ ಬರುತ್ತ ಇರುವುದು ಇದರ ಅಭ್ಯಾಸ, ಪ್ರತಿ ದಿನ ಅಲ್ಲದೆ ಎಷ್ಟೋ ಸಾರಿ ಪ್ರತಿವರ್ಷ ಸಹ ಬರುತ್ತದೆ. ಎತ್ತರದ ಜಾಗದಲ್ಲಿ ಕುಳಿತಿದ್ದು ನೆಲದ ಮೇಲೆ ಓಡಾಡುವ ಕೀಟಗಳು ಕಂಡಕೂಡಲೇ ಅಲ್ಲಿಂದ ಎರಗುತ್ತವೆ. ದೊಡ್ಡ ಗಾತ್ರದ ಹುಳುಗಳು ಸಿಕ್ಕರೆ ತಾನು ಕುಳಿತ ಜಾಗಕ್ಕೆ ಒಯ್ದು ಕಲ್ಲಿನ ಮೇಲೆ ಚಚ್ಚಿ ಚಚ್ಚಿ ತಿನ್ನುತ್ತದೆ. ಸಾಮಾನ್ಯವಾಗಿ ಇದು ಮೌನಿಯಾದ ಹಕ್ಕಿ. ಮರಿ ಮಾಡುವ ಕಾಲದಲ್ಲಿ ಮಾತ್ರ ಸಿಳ್ಳಿನ ರಾಗಾಲಾಪನೆ ಮಾಡುತ್ತದೆ. ಏಪ್ರಿಲ್ ಇಂದ ಜೂನ್‌ವರೆಗೆ ಕಾಶ್ಮೀರ ಮತ್ತು ಘರ್ವಾಲ್ ಪ್ರದೇಶದಲ್ಲಿ ಕಲ್ಲು ಬಿರುಕುಗಳ ನಡುವೆ ಗೂಡು ಮಾಡುತ್ತದೆ.
ವಿತರಣೆ ಮತ್ತು ಆವಾಸಸ್ಥಾನ
thumb| [[ಕಚ್ ನಲ್ಲಿ ಹೆಣ್ಣು]] ಯುರೋಪಿಯನ್, ಉತ್ತರ ಆಫ್ರಿಕನ್ ಮತ್ತು ಆಗ್ನೇಯ ಏಷ್ಯಾದ ಪಕ್ಷಿಗಳು ಎತ್ತರದ ಚಲನೆಯನ್ನು ಹೊರತುಪಡಿಸಿ ವಾಸಿಸುತ್ತವೆ. ಏಷ್ಯಾದ ಇತರ ಜನಸಂಖ್ಯೆಗಳು ಹೆಚ್ಚು ವಲಸೆ ಹೋಗುತ್ತವೆ. ಚಳಿಗಾಲದ ಉಪ-ಸಹಾರನ್ ಆಫ್ರಿಕಾ, ಭಾರತ ಮತ್ತು ಆಗ್ನೇಯ ಏಷ್ಯಾದಲ್ಲಿ. ಈ ಹಕ್ಕಿ ಉತ್ತರ ಮತ್ತು ಪಶ್ಚಿಮ ಯುರೋಪ್ಗೆ ಬಹಳ ಅಪರೂಪದ ಭೇಟಿಯಾಗಿದೆ.
ನಡವಳಿಕೆ
ನೀಲಿ ಕಲ್ಲು ಗುಟುರ ತೆರೆದ ಪರ್ವತ ಪ್ರದೇಶಗಳಲ್ಲಿ ಮೊಟ್ಟೆ ಇಡುತ್ತದೆ. ಇದು ಕಲ್ಲು ಮತ್ತು ಗೋಡೆಗಳಲ್ಲಿ ಗೂಡುಕಟ್ಟುತ್ತದೆ ಮತ್ತು ಸಾಮಾನ್ಯವಾಗಿ ೩-೫ ಮೊಟ್ಟೆಗಳನ್ನು ಇಡುತ್ತದೆ. ಸರ್ವಭಕ್ಷಕ, ನೀಲಿ ಕಲ್ಲು ಗುಟುರ ಹಣ್ಣುಗಳು ಮತ್ತು ಬೀಜಗಳ ಜೊತೆಗೆ ವಿವಿಧ ರೀತಿಯ ಕೀಟಗಳು ಮತ್ತು ಸಣ್ಣ ಸರೀಸೃಪಗಳನ್ನು ತಿನ್ನುತ್ತದೆ.
ಉರಗಪಕ್ಷಿ
ಉರಗಪಕ್ಷಿ: ಉರಗವರ್ಗದ ಡೈಆಪ್ಸಿಡ ಉಪವರ್ಗದ ಟೀರೋಸಾರಿಯ ಗಣದ ಗತವಂಶೀ ಪ್ರಾಣಿಗಳು (ಟಿರೋಡಾಕ್ಟೈಲ್). ಹಾರುವ ಉರಗ, ಪಕ್ಷಾಂಗುಲಿ-ಪರ್ಯಾಯ ನಾಮಗಳು. ಕೆಳ ಜುರಾಸಿಕ್ ಯುಗದಲ್ಲಿ ಆರಂಭವಾದ ಈ ಪ್ರಾಣಿಗಳು ಮೀಸೋಜೋಯಿಕ್ ಕಲ್ಪ ಕೊನೆಯವರೆಗೂ ಬಾಳಿದ್ದುದಕ್ಕೆ ಆಧಾರಗಳಿವೆ (ಸುಮಾರು 170-65 ದ. ಲ. ವ. ಪ್ರಾಚೀನಕಾಲ). ವಾಸ ಬೆಟ್ಟಗುಡ್ಡಗಳಲ್ಲಿ. ಇವನ್ನು ಎರಡು ಗುಂಪುಗಳಾಗಿ ವಿಂಗಡಿಸಬಹುದು. ಒಂದು ಗುಂಪಿನ ಉರಗಪಕ್ಷಿಗಳಿಗೆ ಉದ್ದವಾದ ಬಾಲ ಮತ್ತು ತುದಿಯಲ್ಲಿ ಸಮಾನಾಂತರವಾದ ರೆಕ್ಕೆ ಇದೆ. ಮತ್ತೊಂದು ಗುಂಪಿನವಕ್ಕೆ ಬಾಲವೂ ಇಲ್ಲ, ರೆಕ್ಕೆಯೂ ಇಲ್ಲ. ರ್ಹ್ಯಾಂಫೊರಿಂಕಸ್ ಟೀರೋಸಾರಿಯ ಗಣದ ಒಂದು ಜಾತಿ. ಇದರ ಜೀವಾವಶೇಷ ಇಂಗ್ಲೆಂಡಿನಲ್ಲಿ ಸಿಕ್ಕಿದೆ; ಚಿಕ್ಕದೇಹ-ಉದ್ದ 10 ಸೆಂ. ಮೀ. ಸುತ್ತಳತೆ 3.7 ಸೆಂ.ಮೀ. ತಲೆಯ ಉದ್ದ 8 ಸೆಂ.ಮೀ. ದೊಡ್ಡ ಬಾಯಿ ಅದರೊಳಗೆ ಉದ್ದ, ದಪ್ಪ ಮತ್ತು ಚೂಪು ಹಲ್ಲುಗಳು. ಕೆಳದವಡೆ ಕೂಡುವ ಸ್ಥಳದಿಂದ ಸ್ವಲ್ಪ ಮೇಲ್ಭಾಗದಲ್ಲಿ ಒಂದೊಂದು ದೊಡ್ಡ ಕಣ್ಣು ಇದೆ. ಅವುಗಳ ಸುತ್ತಲೂ ಪಕ್ಷಿಗಳಿಗಿರುವ ಹಾಗೆ ಸರದಂತೆ ಜೋಡಿಸಿದ ಎಲುಬಿನ ತಟ್ಟೆಗಳಿವೆ. ಕಣ್ಣುಗಳಿಗೆ ಸ್ವಲ್ಪ ದೂರದಲ್ಲಿ ಎರಡು ನಾಸಿಕ ರಂಧ್ರಗಳಿವೆ. 40 ಸೆಂ.ಮೀ. ಉದ್ದವುಳ್ಳ ಕತ್ತು ತಲೆಯನ್ನು ಇಕ್ಕೆಲಕ್ಕೂ ಬಾಗಿಸಲು ಅನುಕೂಲವಾಗಿತ್ತೆನ್ನಬಹುದು. ಉರಗಪಕ್ಷಿಯ ಬಾಲ ಮಾತ್ರ 40 ಸೆಂ.ಮೀ. ಉದ್ದವಿದ್ದು ಅನೇಕ ಅಸ್ಥಿ, ಸ್ನಾಯುಗಳ ಜೋಡಣೆಯಿಂದ ಗಡುಸಾಗಿತ್ತು. ಆದ್ದರಿಂದ ಇಡೀ ಬಾಲವೇ ಚಲಿಸಿರಬೇಕು ಎಂದು ಊಹಿಸಬಹುದು. ಚರ್ಮದ ಮಡಿಕೆಗಳಿಂದಾದ ಚಾಚಿದ ಪದರಗಳೇ ರೆಕ್ಕೆಗಳಾಗಿ ಮಾರ್ಪಟ್ಟಿದ್ದವು. ಇವು ಅತಿ ಉದ್ದನಾದ ಮುಂಗಾಲುಗಳಿಗೆ ಗಟ್ಟಿಯಾಗಿ ಅಂಟಿಕೊಂಡಿವೆ. ಹರಡಿಕೊಂಡಾಗ ರೆಕ್ಕೆಗಳು 70 ಸೆಂ.ಮೀ ಗಳಷ್ಟು ಅಗಲವಾಗುತ್ತಿದ್ದವು. ರೆಕ್ಕೆಯ ಮುಂಭಾಗದ ಅಂಚಿನಲ್ಲಿ ಒಂದು ಬೆರಳು ಇದೆ. ರೆಕ್ಕೆಯ ಪದರ ಸುಮಾರು 5 ಸೆಂ.ಮೀ. ಅದಕ್ಕೆ ಮುಂಗಾಲಿನಿಂದ ಹಿಂಗಾಲಿನವರೆಗೂ ಶರೀರದ ಜೊತೆ ಸಂಬಂಧ ಇದೆ. ಬಾಲದ ತುದಿಯಲ್ಲಿ ಸಮಾನಂತರವಾದ ಒಂದು ಪದರವಿದೆ. ಮೊದಲ ಮೂರ ಕೈ ಬೆರಳುಗಳು ಬಿಡಿ ಬಿಡಿಯಾಗಿವೆಯಲ್ಲದೆ ಅವಕ್ಕೆ ಉದ್ದನಾದ ಉಗುರುಗಳಿವೆ. ಇವು ರೆಕ್ಕೆಯ ಮುಂಭಾಗದ ಹೊರಪಾಶರ್ವ್‌ದಲ್ಲಿದ್ದು ಆಹಾರ ಹಿಡಿಯಲು ಅಥವಾ ಹಾರಾಟದಿಂದ ಕೆಳಗೆ ಇಳಿಯಲು ಸಹಾಯ ಆಗಿದ್ದಿರಬೇಕು. ಮಂಡಿಯ ಚಿಪ್ಪು ದೇಹದಿಂದ ಹೊರಕ್ಕೆ ಚಾಚಿದೆ. ಉದ್ದನಾದ ಮೊಣಕಾಲಿನಲ್ಲಿ 5 ಕಾಲ್ಬೆರಳುಗಳಿವೆ. ಅವುಗಳಲ್ಲಿ ಒಂದು ಮಾತ್ರ ಯಾವಾಗಲೂ ಒಳಪಾಶರ್ವ್‌ಕ್ಕೂ ಕೆಳಕ್ಕೂ ಬಾಗಿರುತ್ತದೆ. ಉಳಿದ 4 ಬೆರಳುಗಳೂ ಪದರದಿಂದ ಬಂಧಿಸಲ್ಪಟ್ಟಿವೆ. ರ್ಹ್ಯಾಂಫೊರಿಂಕನ ದೇಹದ ಮೇಲೆ ಮೃದುವಾದ ಫಲಕರಹಿತ ಚರ್ಮದ ಹೊದಿಕೆ ಇದೆ. ಆದರೆ ತಲೆಯ ನೆತ್ತಿಯ ಮೇಲೆ ಗೊಂಚಲು ಕೂದಲಿನಂತಹ ಗಂಟುಗಳಿವೆ. ಜೂರಾಸಿಕ್ ಕಲ್ಪದ ಗುಬ್ಬಚ್ಚಿಗಿಂಗಲೂ ದೊಡ್ಡವಲ್ಲದ ಪಕ್ಷಾಂಗುಲಿಗಳು ಬಾಲವಿಲ್ಲದ ಗುಂಪಿಗೆ ಸೇರಿವೆ. ಕ್ರಿಟೀಷಿಯಸ್ ಕಲ್ಪದಲ್ಲಿ ಬಾಲವುಳ್ಳ ಪಕ್ಷಾಂಗುಲಿ ವಂಶ ನಾಶವಾದರೂ ಅದರ ಸಂತತಿ ಮುಂದುವರಿದು ಅತ್ಯಧಿಕ ಗಾತ್ರವನ್ನು ತಾಳಿತು. ಇದೇ ಕಾನ್ಸಾಸ್ ಜಾಕಿನಲ್ಲಿ ಸಿಕ್ಕಿದ ಟಿರಾನೊಡಾನ್ (ಟೀರೋಸಾರಿನ ಒಂದ ಜಾತಿ). ಈ ಪ್ರಾಣಿಗೆ 18" ಉದ್ದದ ರೆಕ್ಕೆಯಿತ್ತು. ಅದರ ತಲೆಯ ಉದ್ದ 4". ಬಹುಶಃ ಪಕ್ಷಾಂಗುಲಿಗಳ ಪೈಕಿ ಇದೇ ಅತ್ಯಂತ ದೊಡ್ಡ ಪ್ರಾಣಿಯಾಗಿದ್ದಿರಬೇಕು. ದೇಹ ದೊಡ್ಡದಿದದರೂ ಶರೀರ ಮಾತ್ರ ಹಗುರವಾಗಿತ್ತು. ರೆಕ್ಕೆಯ ಎಲುಬುಗಳು ಬಲು ತೆಳುವಾದ ಪದರದಿಂದ ಕೂಡಿದ್ದುವು. ಅಲ್ಲದೆ ಅವಕ್ಕೆ 1"ನಷ್ಟು ವ್ಯಾಸದ ಗಾಳಿ ಅವಕಾಶವೂ ಇತ್ತು. ಕಾನ್ಸಾಸ್ ಮತ್ತು ಇಂಗ್ಲಿಷ್ ಚಾಕುಗಳಲ್ಲಿ ಸಿಕ್ಕಿರುವ ಪಳೆಯುಳಿಕೆಗಳ ಆಧಾರದ ಮೇರೆಗೆ ಅವು ಭೂಮಿಯಿಂದ ಸುಮಾರು ನೂರಾರು ಮೈಲಿದೂರ ಹಾರಿರಲು ಸಾಧ್ಯ ಎಂದು ಊಹಿಸಬಹುದು. ಈ ಪ್ರಾಣಿಯ ಮಿದುಳು ಪಕ್ಷಿಯ ಮಿದುಳಿನಷ್ಟಿತ್ತು. ಘ್ರಾಣೀಂದ್ರಿಯವಿರಲಿಲ್ಲವಾದ್ದರಿಂದ ದೃಷ್ಟಿಯ ಮೂಲಕವೇ ಅದು ಆಹಾರವನ್ನು ಗುರುತಿಸುತ್ತಿತ್ತೆನ್ನಬಹುದು.
ಉಲ್ಲೇಖಗಳು
ವರ್ಗ:ಪಕ್ಷಿಗಳು ವರ್ಗ:ಪ್ರಾಣಿಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅನೂಪ್ ಸಾಗರ್
ಅನೂಪ್ ಸಾಗರ್ ಇವರು ತುಳು ಚಿತ್ರರಂಗ ನಟ. ರಂಜಿತ್ ಬಜ್ಪೆ ನಿರ್ದೇಶಿಸಿದ, ಶೋಧನ್ ಪ್ರಸಾದ್ ಮತ್ತು ಸ್ಯಾನ್ ಪೂಜಾರಿ ಜಂಟಿಯಾಗಿ ನಿರ್ಮಿಸಿದ ಮೊದಲ ಅಂತರಾಷ್ಟ್ರೀಯ ತುಳು ಮೂವಿ ನಿರೆಲ್ ಚಿತ್ರದಲ್ಲಿ ಇವರು ಪ್ರಮುಖ ಪಾತ್ರ ವಹಿಸಿದ್ದಾರೆ. ಇವರು ಮತ್ತೊಂದು ತುಳು ಬ್ಲಾಕ್ಬಸ್ಟರ್ ಚಿತ್ರ ದಂಡ್ ನಲ್ಲಿ ಮತ್ತಷ್ಟು ಕೆಲಸ ಮಾಡಲು ಹೋದರು. ಉತ್ಸಾಹಿ ಮತ್ತು ನೃತ್ಯ ಪ್ರಿಯರಾಗಿದ್ದ ಇವರು ಓಷ್ಯನ್ ಕಿಡ್ಸ್ ಡ್ಯಾನ್ಸ್ ಕಂಪನಿ ಎಂಬ ಪ್ರಸಿದ್ಧ ಮನರಂಜನಾ ತಂಡದ ಭಾಗವಾಗಿದ್ದರು.
ಆರಂಭಿಕ ಜೀವನ
ಅನೂಪ್ ಡಿಸೆಂಬರ್ ೬ ರಂದು ಶಿವಮೊಗ್ಗ ಜಿಲ್ಲೆಯ ಸಾಗರದಲ್ಲಿ ಜನಿಸಿದರು. ನಂತರ ಇವರ ಕುಟುಂಬದೊಂದಿಗೆ ಮಂಗಳೂರಿಗೆ ತೆರಳಿದರು. ಇವರು ಮಂಗಳೂರಿನ ಗ್ಲೋಬ್ ಕಾಲೇಜಿನಲ್ಲಿ ಟ್ರಾವೆಲ್ ಮತ್ತು ಟೂರಿಸಂನಲ್ಲಿ ಟ್ರಾವೆಲ್ ಮತ್ತು ಟೂರಿಸಂ ಡಿಪ್ಲೊಮಾವನ್ನು ಪೂರ್ಣಗೊಳಿಸಿದ್ದಾರೆ. ಇವರು ವಿಶ್ವದಾದ್ಯಂತ ವಿವಿಧ ಕಾರ್ಯಕ್ರಮಗಳಲ್ಲಿ ಪ್ರದರ್ಶನ ನೀಡಿದ ಪ್ರಸಿದ್ಧ ನೃತ್ಯ ತಂಡದ ಭಾಗವಾಗಿದ್ದರು ಮತ್ತು ಇದು ವಿವಿಧ ಬಾಲಿವುಡ್ ಮತ್ತು ಸ್ಯಾಂಡಲ್ ವುಡ್ ಚಲನಚಿತ್ರ ಸೆಲೆಬ್ರಿಟಿಗಳು ಮತ್ತು ಅರೇಬಿಕ್ ಕಲಾವಿದರಿಗೆ ನೃತ್ಯ ಸಂಯೋಜನೆಗೆ ಕಾರಣವಾಯಿತು.
ವೃತ್ತಿ
ಮಂಗಳೂರಿನಲ್ಲಿ ವಿದ್ಯಾಭ್ಯಾಸ ಮುಗಿಸಿದ ನಂತರ ಮುಂಬೈಯಲ್ಲಿ ಟ್ರಾವೆಲ್ ಕನ್ಸಲ್ಟೆಂಟ್ ಆಗಿ ೨ ವರ್ಷ ಕೆಲಸ ಮಾಡುತ್ತಿದ್ದರು. ನಂತರ ಅವರು ಉತ್ತಮ ಅವಕಾಶಗಳನ್ನು ಹುಡುಕಿಕೊಂಡು ದುಬೈಗೆ ತೆರಳಿದರು. ಅವರು ದುಬೈನಲ್ಲಿ ಕೆಲಸ ಮಾಡುತ್ತಿದ್ದಾಗ, ಯಾವಾಗಲೂ ನಟನಾಗಬೇಕೆಂದು ಕನಸು ಕಂಡಿದ್ದ ಅವರು ಫಾರ್ಚೂನ್ ಗ್ರ್ಯಾಂಡ್ ಹೋಟೆಲ್ ದುಬೈನಲ್ಲಿ ನಡೆದ ನಿರೆಲ್ ಆಡಿಷನ್‌ಗೆ ಹಾಜರಾಗಿದ್ದರು ಮತ್ತು ಪ್ರಮುಖ ಪಾತ್ರದಲ್ಲಿ ನಟಿಸಲು ಆಯ್ಕೆಯಾದರು. ವಾರಾಂತ್ಯದಲ್ಲಿ ಮಾತ್ರ ಶೂಟಿಂಗ್ ನಡೆದಿದ್ದರಿಂದ ನಿರೆಲ್ ಪೂರ್ಣಗೊಳ್ಳಲು ಒಂದು ವರ್ಷ ತೆಗೆದುಕೊಂಡಿತು. ನಿರೆಲ್ ಬಿಡುಗಡೆಯಾದ ನಂತರ ಅವರ ನಟನಾ ಕೌಶಲ್ಯವು ಮೆಚ್ಚುಗೆಗೆ ಪಾತ್ರವಾಯಿತು.
ಚಲನಚಿತ್ರಗಳ ಪಟ್ಟಿ
ನಟನಾಗಿ ಕೊರಿಯೋಗ್ರಾಫರ್ ಆಗಿ
ಉಲ್ಲೇಖಗಳು
ವರ್ಗ:ತುಳು ಚಲನಚಿತ್ರ ನಟರು ವರ್ಗ:ಭಾರತೀಯ ನಟರು
ಸ್ವಾಮಿ ದಯಾನಂದ ಪ್ರಭು
ಸ್ವಾಮಿ ದಯಾನಂದ ಪ್ರಭು
ಪರಿಚಯ
ಸ್ವಾಮಿ ಡಾ.ದಯಾನಂದ ಪ್ರಭು ಅವರು ೧೯೪೮, ನವೆಂಬರ್ ೨೩ರಲ್ಲಿ ಮೈಸೂರಿನಲ್ಲಿ ಜನಿಸಿದರು. ಇವರ ತಂದೆ ಮಾರ್ಟಿನ್ ಮತ್ತು ತಾಯಿ ರೋಸ್ ಮೇರಿ. ಮೈಸೂರಲ್ಲಿ ಪ್ರಾಥಮಿಕ ವಿದ್ಯಾಭ್ಯಾಸ ಪಡೆದು ಹಾಸನದ ಸಂತ ಜೋಸೆಫರ ಶಾಲೆಯಲ್ಲಿ ಪ್ರೌಢಶಿಕ್ಷಣ ಮುಂದುವರಿಸಿ ೧೯೬೭ರಲ್ಲಿ ಮೈಸೂರಿನ ಸಂತ ಮೇರಿ ಕಿರಿಯ ಗುರುಮಠಕ್ಕೆ ಸೇರುವ ಮೂಲಕ ಸನ್ಯಾಸ ದೀಕ್ಷೆ ಪಡೆದರು. ಅಲ್ಲಿ ಪಿಯುಸಿಯೊಂದಿಗೆ ಲತೀನ್ ಭಾಷೆಯ ಅಭ್ಯಾಸ ಮಾಡಿದರು. ಗುರುಮಠದಲ್ಲಿದ್ದಾಗಲೇ ಬರೆಯುವ ಹವ್ಯಾಸ ಮೈಗೂಡಿತು. ದೂತ, ನವಜ್ಯೋತಿ, ಕರ್ನಾಟಕ ತಾರೆಗಳಿಗೆ ಇವರ ಲೇಖನಗಳು ಸಾಲುಸಾಲಾಗಿ ಹರಿದು ಬಂದವು.
ಮುಂದೆ ಬೆಂಗಳೂರಿನ ಸಂತ ರಾಯಪ್ಪರ ಗುರುಮಠ ಸೇರಿದರು. ಅಲ್ಲಿ ಆರು ವರ್ಷಗಳ ಕಾಲ ಅಭ್ಯಾಸ. ಈ ಅವಧಿಯಲ್ಲಿ ಇವರಿಂದ ಇಂಗ್ಲಿಷಿನ 'ಎಕ್ಸೈಲ್ಡ್' ಎಂಬ ಕಾದಂಬರಿಯ ಕನ್ನಡ ರೂಪಾಂತರ. ಕರ್ನಾಟಕ ತಾರೆಯಲ್ಲಿ ಅದು 'ಕ್ರೈಸ್ತ ಗುರು ಕೊಲೆಗಾರರೆ?' ಎಂಬ ಹೆಸರಿನಲ್ಲಿ ಪ್ರಕಟ. ೧೯೭೭ರಲ್ಲಿ ಅದು 'ಗಡಿಪಾರು' ಎಂಬ ಹೆಸರಿನಲ್ಲಿ ಪುಸ್ತಕವೂ ಆಯಿತು. ಕನ್ನಡದಲ್ಲಿ 'ಎಂಎ', ಇತಿಹಾಸದಲ್ಲಿ 'ಎಂಎ' ಹಾಗೂ ಕ್ರೈಸ್ತಧರ್ಮ ಎಂಬ ವಿಷಯದ ಮೇಲೂ 'ಎಂಎ' ಪದವಿಗಳನ್ನು ಇವರು ಪಡೆದಿದ್ದಾರಲ್ಲದೇ ಡಾಕ್ಟರೇಟನ್ನೂ ಗಳಿಸಿದ್ದಾರೆ.
ದೂತನ ಸಂಪಾದಕರಾಗಿ...
೧೯೭೭ರಲ್ಲಿ ಪೂಜ್ಯ ಬಿಷಪ್ ಮಥಿಯಾಸ್ ಫೆರ್ನಾಂಡಿಸ್ ರವರ ಅಮೃತ ಹಸ್ತದಿಂದ ಗುರುಪಟ್ಟಾಭಿಷೇಕ ಹೊಂದಿದರು. ಅಂದೇ ಮೈಸೂರಿನ ಸಂತ ಫಿಲೋಮಿನಾ ಚರ್ಚ್ ನ ಸಹಾಯಕ ಗುರುವಾಗಿ ನೇಮಕಗೊಂಡರು. ೧೯೮೦ರಿಂದ ಸಂತ ಫಿಲೋಮಿನಾ ಬೋರ್ಡಿಂಗ್ ವಾರ್ಡನ್ ಆಗಿ ನೇಮಕ. ಇದೇ ಅವಧಿಯಲ್ಲಿ ದೂತ ಮಾಸಪತ್ರಿಕೆಯ ಸಂಪಾದಕರಾಗಿಯೂ ದುಡಿದರು. ದೂತನನ್ನು ತಮ್ಮ ಮಗುವಿನಂತೆ ಪೋಷಿಸಿ, ಸಾಹಿತ್ಯ ಕ್ಷೇತ್ರದಲ್ಲಿ ಎದ್ದು ನಿಲ್ಲುವಂತೆ ಮಾಡಿದ ಶ್ರೇಯಸ್ಸು ಸ್ವಾಮಿ ದಯಾನಂದ ಪ್ರಭು ಅವರಿಗೆ ಸಲ್ಲುತ್ತದೆ. ಡಾ.ಎಚ್ಚೆಸ್ಕೆ, ಡಾ.ಸಿ.ಪಿ.ಕೆ ಮತ್ತು ಹಂಪನಾರಿಂದ 'ದೂತ'ನಿಗಾಗಿ ಲೇಖನಗಳನ್ನು ಬರೆಸಿದರು. ಇವರ ಅವಧಿಯಲ್ಲಿ 'ದೂತ' ವಜ್ರಮಹೋತ್ಸವವನ್ನು ಆಚರಿಸಿತು. ಅದರ ನೆನಪಿಗೆ ವಿಶೇಷ ಸ್ಮರಣ ಸಂಚಿಕೆಯನ್ನೂ ಇವರು ಹೊರತಂದರು.
ವಿವಿಧ ಧರ್ಮಕೇಂದ್ರಗಳಲ್ಲಿ...
೧೯೮೯ರಲ್ಲಿ ಕೊಡಗಿನ ಸೋಮವಾರಪೇಟೆಯ ಜಯವೀರ ಮಾತೆಯ ದೇವಾಲಯದ ಗುರುವಾಗಿಯೂ, ಸಂತ ಜೋಸೆಫರ ಶಾಲೆಯ ವ್ಯವಸ್ಥಾಪಕರಾಗಿಯೂ ಅಧಿಕಾರ ಸ್ವೀಕಾರ. ಅಲ್ಲಿದ್ದ ಸಮಯದಲ್ಲಿ, ಬಾಲಯೇಸುವಿಗಾಗಿ ಪುಟ್ಟ ಗುಡಿಯನ್ನೂ, ಮರಿಯಮ್ಮನವರಿಗಾಗಿ ಗ್ರೊಟ್ಟೊವನ್ನೂ ಕಟ್ಟಿಸಿದ ಹೆಗ್ಗಳಿಕೆ ಇವರದು. ಅಲ್ಲದೇ ದೇವಾಲಯವನ್ನು ಸರ್ವಾಂಗೀಣವಾಗಿ ಸುಂದರಗೊಳಿಸಿದ, ಶಾಲೆಯ ಕಚೇರಿ, ಗ್ರಂಥಾಲಯ, ಪ್ರಯೋಗಾಲಯಗಳಿಗೆ ಹೊಸ ಕಟ್ಟಡವನ್ನು ನಿರ್ಮಿಸಿ ಕೊಟ್ಟ ಕೀರ್ತಿಯೂ ಇವರಿಗೇ ಸಲ್ಲುತ್ತದೆ.
೧೯೯೬ರಲ್ಲಿ ಮೈಸೂರಿನ ದೀನರ ಮಾತೆಯ ದೇವಾಲಯಕ್ಕೆ ವರ್ಗ. ಅಲ್ಲಿ ಧರ್ಮಕೇಂದ್ರದ ಬಡ ಮಕ್ಕಳಿಗಾಗಿ ಬಡ ಮಕ್ಕಳ ಶೈಕ್ಷಣಿಕ ನಿಧಿಯ ಹಾಗೂ ಬಡ ರೋಗಿಗಳಿಗಾಗಿ ದೀನರ ಮಾತೆಯ ಆರೊಗ್ಯ ನಿಧಿಯನ್ನು ಸ್ಥಾಪಿಸಿದರು.
೨೦೦೫ರಿಂದ ತಿರುಮಕೂಡಲು ನರಸಿಪುರದ ಯೇಸುಬಾಲರ ದೇವಾಲಯದ ಧರ್ಮಗುರುವಾಗಿ ವರ್ಗ. ಅಲ್ಲಿ ಲಿಟ್ಲ್ ಫ್ಲವರ್ ಪ್ರೌಢಶಾಲೆಯ ಸ್ಥಾಪನೆ. ಪ್ರಭು ಯೇಸುಕ್ರಿಸ್ತರ ಕುರಿತಾದ ಸಮಗ್ರ ಗ್ರಂಥವಾದ 'ಭುವನಜ್ಯೋತಿ'ಯ ಪ್ರಕಟಣೆ ೨೦೦೬ರಲ್ಲಿ. ಹೀಗೆ ಹೋದ ಕಡೆಯಲ್ಲಿ ಸುಮ್ಮನೆ ಕುಳಿತುಕೊಳ್ಳದೆ ಏನಾದರೊಂದು ಮಾಡುವುದು ಗುರುವರ್ಯರ ಕಾಯಕ.
ಗುರುವರ್ಯರ ಕೃತಿಗಳು
ವರ್ಗ:ಕ್ರೈಸ್ತ ಗುರುಗಳು
ಟಿ.ಆರ್.ಮಹಾಲಿಂಗಂ
ಟಿ.ಆರ್.ಮಹಾಲಿಂಗಂ ಅವರು ಪ್ರೀತಿಯಿಂದ ಮಾಲಿ ಎಂದು ಪರಿಚಿತರಾಗಿದ್ದರು.ಇವರು ಕೊಳಲು ವಾದಕರಾಗಿ ತಮ್ಮದಾದ ಛಾಪನ್ನು ಕರ್ನಾಟಕ ಸಂಗೀತದ ಮೂಲಕ ಮೂಡಿಸಿದ್ದರು.
ಟಿ.ಆರ್.ಮಹಾಲಿಂಗಂ ಅವರು ತಮಿಳುನಾಡಿನ ತಿರುವಿದೈಮರುದುರ್ ,ತಂಜಾವೂರು ಜಿಲ್ಲೆಯಲ್ಲಿ ಜನಿಸಿದರು. ಇವರ ತಂದೆ ರಾಮಸ್ವಾಮಿ ಐಯರ್ ಮತ್ತು ತಾಯಿ ಬೃಹದಾಂಬಾಳ್.ಅವರ ತಂದೆ ತಾಯಿ ಶಿವನ ಅನನ್ಯ ಭಕ್ತರಾಗಿದ್ದರಿಂದ ಮಹಾಲಿಂಗಸ್ವಾಮಿ ಎಂದು ಹೆಸರಿಟ್ಟರು.ಅವರ ಅಕ್ಕನ ಹೆಸರು ದೇವಕಿ.ಜಾಲರ ಗೋಪಾಲ ಅಯ್ಯರ್ ಅವರ ಸೋದರ ಮಾವನ ಬಳಿ ಸಂಗೀತ ಕಲಿಕೆಯನ್ನು ಆರಂಭಿಸಿದರು.ಮಾಲಿ ಅವರು ಐದನೇ ವಯಸ್ಸಿನಲ್ಲಿ ಬೇರೆ ಹುಡುಗರ ಕೊಳಲುವಾದನವನ್ನು ನೋಡಿ,ತಂದೆಯ ಸಮ್ಮತಿಗೆ ವಿರುದ್ಧವಾಗಿ ಕೊಳಲನ್ನು ಹಿಡಿದು ಅಭ್ಯಾಸ ಮಾಡಿದರು. ಭೈರವಿ ರಾಗದಲ್ಲಿನ ವಿರಿಬೋಣಿ ವರ್ಣವನ್ನು ಪೂರ್ತಿಯಾಗಿ ಸ್ವತಃ ನುಡಿಸಲು ಕಲಿತರು. ಮಾಲಿ ಒಂದು ಸಾರಿ ಕೇಳಿಸಿಕೊಂಡರೆ ಬಹಳ ವೇಗವಾಗಿ ಕಲಿಯುತ್ತಿದ್ದರು.
ತಂತ್ರ
ಮಾಲಿ ಅವರು ಕೊಳಲುವಾದನದ ತನ್ನದೇ ಆದ ಹೊಸ ಶೈಲಿಯನ್ನು ಆರಂಭಿಸಿದರು.ಇವರಿಗೆ ಉಸಿರಿನ ಮೇಲೆ ತುಂಬಾ ಹಿಡಿತವಿದ್ದ ಕಾರಣ ಕೆಳ ಮತ್ತು ಮೇಲು ಸ್ಥಾಯಿಗಳಲ್ಲಿ ಕೊಳಲು ಊದಲು ಸಹಾಯಕವಾಯಿತು.ಕೊಳಲಿನ ಮೇಲಿನ ಹಿಡಿತವನ್ನು ಪ್ಯಾರೆಟ್ ಕ್ಲಚ್ ಅಥವಾ ಕ್ರಾಸ್ ಫಿಂಗರ್ ಸ್ಟೈಲ್ಎಂದು ಪ್ರಸಿದ್ಧವಾಯಿತು.ಅವರು ಮಾನವನ ಸ್ವರವನ್ನು ನಕಲಿಮಾಡುವ ಕಲೆಯಲ್ಲಿ ಪರಿಣತಿ ಹೊಂದಿದ್ದರು.ಮಾಲಿಯವರ ಶೈಲಿಯಲ್ಲಿ ಕರ್ನಾಟಕ ಸಂಗೀತದ ಎಲ್ಲಾ ಸೂಕ್ಷ್ಮ ವ್ಯತ್ಯಾಸಗಳನ್ನು ಕೊಳಲಿನ ಮೂಲಕ ವ್ಯಕ್ತಪಡಿಸಲು ಸಾಧ್ಯವಾಯಿತು.ಮಾಲಿ ಅವರ ಸಂಗೀತ ಶೈಲಿ ಡಿಂಡಿಗಲ್ ,ಎಸ್.ವಿ.ನಟರಾಜನ್,ಟಿ.ಎಸ್.ಶಂಕರನ್,ಎನ್.ರಮಣಿ,ಬಿ.ಎನ್.ಸುರೇಶ್,ಎನ್.ಕೆಸಿ ಅವರಿಂದ ಮಾನ್ಯತೆ ಪಡೆಯಿತು.ಅನಂತರದ ದಿನಗಳಲ್ಲಿ ಶ್ರೀ.ವಿಶ್ವನಾಥನ್,ಪ್ರಪಂಚಮ್ ಸೀತಾರಾಮನ್,ಎಲ್.ಸುಂದರಾಚಾರಿ,ಬಿ.ಜಿ.ಶ್ರೀನಿವಾಸ,ಸಿ.ಎಮ್.ಮಧುರನಾಥ್,ಬಿ.ಶಂಕರ ರಾವ್ ಮತ್ತು ಬಿ.ಎಮ್.ಸುಂದರ ರಾವ್ ಅವರಿಂದ ಮುಂದುವರೆಸಿಕೊಂಡು ಹೋಗಲಾಯಿತು. ಟಿ.ಆರ್.ಮಹಾಲಿಂಗಂ ಅವರ ತಂತ್ರವು ಬಿದಿರಿನ ಕೊಳಲಿಗೆ ಹೊಸ ವಿನ್ಯಾಸವನ್ನು ತಂದುಕೊಟ್ಟಿತು.ಅವರು ತನ್ನ ಕೊಳಲಿನ ಸ್ವರ ನಳಿಗೆಯನ್ನು ದಪ್ಪ ಮಾಡಿದರು ಮತ್ತು ಅದರ ಗುಳಿಗಳನ್ನು ಸಣ್ಣದಾಗಿಸಿದರು.ಇದರಿಂದ ಸುಮಧುರವಾದ ಸ್ವರ ಮೂಡಲು ಸಹಾಯಕವಾಯಿತು.ಅವರು ಕೊಳಲಿನಲ್ಲಿ ವಿಭಿನ್ನವಾಗಿ ಎಂಟು ಗುಳಿ ಮಾಡಿದರು.ಇದು ಅವರ ಕೊಳಲಿನ ಮೇಲಿನ ಹಿಡಿತವನ್ನು ತೋರಿಸುತ್ತದೆ ಎಂದು ಸಂಗೀತ ತಜ್ಞ ಪ್ರೊ.ಪಿ.ಸಾಂಬಮೂರ್ತಿ ಅವರು ಹೇಳಿದರು.
ಸಂಗೀತ ಮತ್ತು ವೃತ್ತಿ ಜೀವನ
ಏಳನೇ ವಯಸ್ಸಿನಲ್ಲಿ ೧೯೩೩ ರಲ್ಲಿ ಮೈಲಾಪೋರ್ ನಲ್ಲಿ ತ್ಯಾಗರಾಜರ ಹಬ್ಬದಂದು ಮಾಲಿ ಅವರ ಮೊದಲ ಸಂಗೀತ ಕಛೇರಿ ನಡೆಯಿತು.ಇಬ್ಬರು ಸಂಗೀತ ದಿಗ್ಗಜರು ಸುಂದರಾಮ ಐಯ್ಯರ್ ಮತ್ತು ಮುಸಿರಿ ಸುಬ್ರಹ್ಮಣ್ಯ ಐಯ್ಯರ್ ಅವರು ಭಾಗವಹಿಸಿದ್ದರು.ಅವರು ಮಾಲಿ ಅವರ ಸಂಗೀತವನ್ನು ಮೆಚ್ಚಿ ಕಛೇರಿ ನಡೆಯುತ್ತಿದ್ದಾಗ ಹುಡುಗನಿಗೆ ಸನ್ಮಾನ ಮಾಡಲು ಶಾಲು ತರಲು ಹೋದರು ಕರ್ನಾಟಕ ಸಂಗೀತಕ್ಕೆ ಹೆಮ್ಮೆಯನ್ನು ತಂದುಕೊಟ್ಟಿತು.ಈ ಸಫಲತೆಯ ನಂತರ ಸ್ವಲ್ಪ ಅವಧಿಯಲ್ಲೇ ಚೌಡಯ್ಯ,ಪಾಪಾ ವೆಂಕಟರಾಮಯ್ಯ,ಕುಂಭಕೋಣಂ ಅಝಗೀಯಾನಂಬಿ ಪಿಲೈ ಮತ್ತು ತಂಜಾವೂರು ವೈದ್ಯನಾಥ ಐಯ್ಯರ್ ಅವರೊಂದಿಗೆ ಒಡನಾಟ ಬೆಳೆಯಿತು. ಅನಂತರ ಮಾಲಿ ಅವರು ಪಾಲಘಟ ಮಣಿ ಐಯ್ಯರ್ ಮತ್ತು ಪಾಲಾನಿ ಸುಬ್ರಹ್ಮಣ್ಯ ಪಿಳೈ  ಜೊತೆ ವೃತ್ತಿ ಜೀವನ ಪ್ರಾರಂಭಿಸಿದರು. ಮಾಲಿ ಅವರು ಹೇಳುತ್ತಿದ್ದರಂತೆ,ಕೊಳಲು ಊದಲು ಆರಂಭಿಸಿದ ಐದು ನಿಮಿಷ ದಲ್ಲೇ ದೇವರನ್ನು ಕಾಣುತ್ತಿದ್ದರು,ಅನಂತರ ಸಂಗೀತವನ್ನು ಮುಂದುವರಿಸುವುದು ಅರ್ಥಹೀನವೆಂದು ಭಾವಿಸುತ್ತಿದ್ದರು.ಇವರು ತಮ್ಮ ಜೊತೆ ವಾದಕರನ್ನು ಕ್ಲಿಷ್ಟಕರವಾದ ತಾಳಗಳಲ್ಲಿ ನುಡಿಸಲು ಪ್ರೇರೇಪಿಸುತ್ತಿದ್ದರು.
ಪ್ರಶಸ್ತಿಗಳು
೧೯೫೫ ರಲ್ಲಿ ಬೆಂಗಳೂರಿಗೆ ಬಂದ ನಂತರ ೧೯೫೮ರಲ್ಲಿ ಏಕಾಂತದ ಕಡೆ ನಡೆದರು.ಕೊಳಲುವಾದನವನ್ನು ನಿಧಾನಗೊಳಿಸಿದರು.೧೯೮೦ ರಿಂದ ೧೯೮೫ ರ ವರೆಗೆ ಅಮೇರಿಕಾದಲ್ಲಿ ಜೀವನ ನಡೆಸಿದರು.೧೯೮೫ ರಲ್ಲಿ ಟಿ.ಆರ್.ಮಹಾಲಿಂಗಂ ಭಾರತಕ್ಕೆ ಮರಳಿದರು. ೧೯೮೬ ರಲ್ಲಿ ೫೯ ನೆಯ ವಯಸ್ಸಿನಲ್ಲಿ ಮರಣ ಹೊಂದಿದರು.ಕರ್ನಾಟಕ ಸಂಗೀತದಲ್ಲಿ ಕೊಳಲುವಾದನದ ಮೂಲಕ ಭಿನ್ನವಾದ ಮುಖವನ್ನು ಸ್ಥಾಪಿಸಿ ಅಚ್ಚಳಿಯದ ನೆನಪಿನೊಂದಿಗೆ ಮರೆಯಾದರು.
ಬಾಹ್ಯ ಸಂಪರ್ಕಗಳು
ವರ್ಗ:ಕರ್ನಾಟಕ ಸಂಗೀತ ವರ್ಗ:ಕರ್ನಾಟಕ ಸಂಗೀತಕಾರರು ವರ್ಗ:ಚುಟುಕು
ಕರೆಂಟ್
ಕರೆಂಟ್: ಬೊಂಬಾಯಿಯಿಂದ ಪ್ರತಿ ಶನಿವಾರ ಪ್ರಕಟವಾಗುವ ಸ್ವತಂತ್ರ ಧೋರಣೆಯ ರಾಜಕೀಯ ವಿಚಾರಗಳ ಇಂಗ್ಲಿಷ್ ವಾರಪತ್ರಿಕೆ. ೧೯೪೯ರಲ್ಲಿ ಪ್ರಕಟಣೆ ಆರಂಭವಾಯಿತು. ಇದು ಮುಖ್ಯವಾಗಿ ವೈಚಾರಿಕ ಪತ್ರಿಕೆಯಾಗಿದ್ದರೂ ರಾಜ್ಯಗಳ ಸುದ್ದಿಪತ್ರಗಳೂ ಇದರಲ್ಲಿ ಸಮಾವೇಶಗೊಂಡಿರುತ್ತವೆ. ಮಹಿಳಾ ಮತ್ತು ಕ್ರೀಡಾ ವಿಭಾಗಗಳೂ ಉಂಟು. ಭಾಷೆ ಕಟುವೆನಿಸಿ, ಅಭಿಪ್ರಾಯಗಳು ಏಕಪಕ್ಷೀಯವೆನಿಸಿದರೂ ವೈಯಕ್ತಿಕ ನಿಂದೆ ಸಾಮಾನ್ಯವಾಗಿ ಇಲ್ಲ. ಈ ಪತ್ರಿಕೆಯ ಒಂದೇ ಅಖಿಲಭಾರತ ಆವೃತ್ತಿ ಪ್ರಕಟವಾಗುತ್ತದೆ. ಈ ಪತ್ರಿಕೆ ಬೊಂಬಾಯಿಯ ಕರೆಂಟ್ ಪಬ್ಲಿಕೇಷನ್ಸ್‌ (ಪ್ರೈವೇಟ್) ಲಿಮಿಟೆಡ್ನ ಒಡೆತನದಲ್ಲಿದೆ. ಸಂಪಾದಕ ಡಿ. ಎಫ್. ಕರಾಕಾ. ಮುಂಬಯಿ ಮತ್ತು ಆಕ್ಸ್‌ಫರ್ಡ್ಗಳಲ್ಲಿ ಶಿಕ್ಷಣ ಪಡೆದ ಕರಾಕಾ ಮುಂಬಯಿ ಕ್ರಾನಿಕಲ್ ಪತ್ರಿಕೆಯಲ್ಲಿ ಒಂಬತ್ತು ವರ್ಷಕಾಲ ಇದ್ದರು. ಬರ್ಮ ಯೂರೋಪ್ಗಳಲ್ಲಿ ಯುದ್ಧ ವರದಿಗಾರರಾಗಿಯೂ ಕೆಲಕಾಲ ವಿಶೇಷ ಸುದ್ದಿಗಾರ ರಾಗಿಯೂ ಕೆಲಸ ಮಾಡಿದ ಅನುಭವ ಅವರಿಗುಂಟು.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಪತ್ರಿಕೆ
ನಂದನವನದ ಪಕ್ಷಿಗಳು
300px|right|thumb ನಂದನವನದ ಪಕ್ಷಿಗಳು ( ಬರ್ಡ್ಸ್ ಆಫ್ ಪ್ಯಾರಡೈಸ್) ಪಕ್ಷಿಸಂಕುಲದ ಪ್ಯಾರಡೈಸಿಈಡೇ ಕುಟುಂಬಕ್ಕೆ ಸೇರಿದವಾಗಿವೆ. ಈ ಪಕ್ಷಿಗಳು ಪೂರ್ವ ಇಂಡೋನೇಷ್ಯಾ, ಟೋರೆಸ್ ಜಲಸಂಧಿಯ ದ್ವೀಪಗಳು, ಪಪುವಾ ನ್ಯೂಗಿನಿ ಮತ್ತು ಆಸ್ಟ್ರೇಲಿಯಾದ ವಾಯವ್ಯ ಭಾಗದಲ್ಲಿ ಕಾಣಬರುತ್ತವೆ. ಈ ಪಕ್ಷಿಕುಟುಂಬದ ಸದಸ್ಯ ಗಂಡು ಹಕ್ಕಿಗಳು ತಮ್ಮ ಅದ್ಭುತ ಗರಿಗಳ ಜೋಡಣೆ ಹಾಗೂ ಪುಕ್ಕಗಳ ಗುಚ್ಛಕ್ಕೆ ಹೆಸರಾಗಿವೆ. ಸೃಷ್ಟಿಯ ಅದ್ಭುತಗಳಲ್ಲಿ ಒಂದರಂತೆ ಕಾಣುವ ಈ ಗಂಡು ಪಕ್ಷಿಗಳ ತಲೆ ಯಾ ಕೊಕ್ಕು ಅಥವಾ ಬಾಲದಿಂದ ಅತಿ ಉದ್ದವಾದ ಗರಿಗಳ ರಚನೆ ಕಾಣುವುದು. ಅಲ್ಲದೆ ಅನೇಕ ಹಕ್ಕಿಗಳಲ್ಲಿ ಈ ಗರಿಗಳು ಹಿಂದಕ್ಕೆ ಸುರುಳಿಯಂತೆ ಬಾಗಿ ಸುತ್ತಿಕೊಂಡು ಇರುವುದು ಸಹ ಕಾಣಬಹುದು. ಇನ್ನು ಕೆಲವಲ್ಲಿ ಉದ್ದನೆಯ ತಂತಿಯಂತೆ ಗರಿಗಳು ಇರುತ್ತವೆ. ಈ ಗರಿಗಳ ವರ್ಣಮಿಶ್ರಣದ ಸೌಂದರ್ಯ ಅನೂಹ್ಯ. ಈ ಪಕ್ಷಿಗಳಲ್ಲಿ ಹಲವು ಪ್ರಕಾರಗಳಿದ್ದು ೧೫ರಿಂದ ೧೧೦ ಸೆ.ಮೀ.ವರೆಗೆ ಉದ್ದ (ಬಾಲವನ್ನು ಹೊರತುಪಡಿಸಿ) ಮತ್ತು ೫೦ ರಿಂದ ೪೩೦ ಗ್ರಾಂ ವರಗೆ ತೂಕ ಹೊಂದಿರುತ್ತವೆ. ಉಷ್ಣವಲಯದ ಮಳೆಕಾಡುಗಳ ನಿವಾಸಿಗಳಾದ ಇವು ಇಂದು ಬೇಟೆಯಾಡುವಿಕೆ ಮತ್ತು ನಿರಂತರ ಅರಣ್ಯನಾಶದಿಂದಾಗಿ ಕಂಗೆಟ್ಟಿವೆ. ತಮ್ಮ ಅತ್ಯಾಕರ್ಷಕ ಗರಿಗಳಿಂದಾಗಿ ಮಾನವನ ದುರಾಸೆಯ ಕಣ್ಣಿಗೆ ಬಿದ್ದಿರುವ ಈ ನಂದನವನದ ಪಕ್ಷಿಗಳ ಹಲವು ಪ್ರಬೇಧಗಳು ಇಂದು ಅಳಿವಿನಂಚಿನಲ್ಲಿವೆ.
ನಂದನವನದ ಪಕ್ಷಿಗಳ ಗ್ಯಾಲರಿ
ವರ್ಗ:ಪ್ರಾಣಿಶಾಸ್ತ್ರ ವರ್ಗ:ಪಕ್ಷಿಗಳು
ಹರ್ಪೀಸ್ ಸಿಂಪ್ಲೆಕ್ಸ್ ವೈರಸ್ (ಸರ್ಪಸುತ್ತು ವೈರಸ್)
ಹರ್ಪೀಸ್‌ ಸಿಂಪ್ಲೆಕ್ಸ್‌ ವೈರಸ್‌ (Herpes simplex virus) 1  ಹಾಗೂ 2  (HSV-1  ಮತ್ತು HSV-2 ) ಇದನ್ನು ಹರ್ಪೀಸ್‌ ವೈರಸ್‌ 1  ಹಾಗೂ 2  (HHV-1  ಮತ್ತು -2 ) ಎನ್ನಲಾಗಿದೆ. ಇವು ಮನುಷ್ಯರಿಗೆ ಸೋಂಕು ಉಂಟುಮಾಡುವ ಹರ್ಪೀಸ್‌ ವೈರಸ್‌ ಕುಟುಂಬ ಹರ್ಪೀಸ್‌ವೈರಿಡೇ (Herpesviridae)ನ ಎರಡು ಅಂಗಗಳಾಗಿವೆ. HSV-1 ಹಾಗೂ -2 ಎರಡೂ ಸಹ ಎಲ್ಲೆಡೆಯೂ ಇರುತ್ತವೆ ಹಾಗೂ ಸಾಂಕ್ರಾಮಿಕವಾಗಿರುತ್ತವೆ.
ಸೋಂಕಿತ ವ್ಯಕ್ತಿಯು ವೈರಸ್ ಉತ್ಪಾದಿಸಿ ಪ್ರಸರಿಸಿದಾಗ ಈ ವೈರಸ್‌ಗಳು ಹರಡುತ್ತವೆ.
ಚರ್ಮದಲ್ಲಿ ಅಥವಾ ಬಾಯಿ, ತುಟಿಗಳು ಅಥವಾ ಜನನಾಂಗಗಳ ಲೋಳೆಪೊರೆಗಳಲ್ಲಿ ನೀರುಗುಳ್ಳೆಗಳುಂಟಾಗುವುದು ಹರ್ಪೀಸ್‌ ಸಿಂಪ್ಲೆಕ್ಸ್‌ ವೈರಸ್‌ ಸೋಂಕಿನ ರೋಗ-ಲಕ್ಷಣಗಳಲ್ಲಿ ಕೆಲವು.
ಹರ್ಪೀಸ್‌ ರೋಗದ ಹಕ್ಕಳೆ ಲಕ್ಷಣದೊಂದಿಗೆ ಈ ಗುಳ್ಳೆಗಳು ಗುಣವಾಗುತ್ತವೆ. ಆದರೂ, ನರಗಳಿಗೆ ಸೋಂಕುಂಟುಮಾಡುವ ಹಾಗೂ ನರಗಳನ್ನು ಆಕ್ರಮಿಸುವ ವೈರಸ್‌ಗಳಾಗಿ, HSV-1 ಹಾಗೂ -2 ವೈರಸ್‌ಗಳು, ಸುಪ್ತ ವಾಗಿ ನರಗಳ ಜೀವಕೋಶ ಕಾಯಗಳಲ್ಲಿರುವ ಪ್ರತಿರಕ್ಷಣಾ ವ್ಯವಸ್ಥೆಯಿಂದ ಅಡಗಿಕೊಳ್ಳುವುದರ ಮೂಲಕ, ವಾಹಕ ವ್ಯಕ್ತಿಯ ಜೀವಿತಾವಧಿ ಶರೀರದಲ್ಲಿ ಉಳಿದುಕೊಳ್ಳಬಹುದು. ಆರಂಭಿಕ ಅಥವಾ ಪ್ರಾಥಮಿಕ ಸೋಂಕಿನ ನಂತರ, ಕೆಲವು ಸೋಂಕಿತ ಜನರಿಗೆ ವೈರಸ್‌ನ ಪುನಃ ಸಕ್ರಿಯಾಕರಣ, ಅಥವಾ ಏಕಾಏಕಿ ಆರಂಭ ಗಳು ಆಗೊಮ್ಮೆ ಈಗೊಮ್ಮೆ ಉಂಟಾಗಬಹುದು. ಏಕಾಏಕಿ-ಆರಂಭದಲ್ಲಿ, ನರಜೀವಕೋಶದಲ್ಲಿನ ವೈರಸ್‌ ಸಕ್ರಿಯಗೊಂಡು, ನರತಂತುವಿನ ಮೂಲಕ ಚರ್ಮದೆಡೆ ರವಾನೆಯಾಗಬಹುದು. ಇಲ್ಲಿ ವೈರಸ್‌ ಪ್ರತಿರೂಪಣ(ನಕಲಾಗುವಿಕೆ) ಹಾಗೂ ಪ್ರಸರಣ(ಶೆಡ್ಡಿಂಗ್)ಸಂಭವಿಸಿ ಹೊಸ ಹುಣ್ಣುಗಳಾಗಬಹುದು.
HSV ಸೋಂಕಿಗೆ ಯಾವುದೇ ಗೊತ್ತಿರುವ ಚಿಕಿತ್ಸೆಯಿಲ್ಲ. ಆದರೆ ಚಿಕಿತ್ಸೆಗಳ ಮೂಲಕ ವೈರಸ್‌ ಪ್ರಸರಣ ಮತ್ತು ಹರಡುವಿಕೆಯ ಸಾಧ್ಯತೆಯನ್ನು ಕಡಿಮೆಗೊಳಿಸಬಹುದು.
ಹರಡುವಿಕೆ
ಸೋಂಕಿತ ವ್ಯಕ್ತಿಯ ಚರ್ಮದಿಂದ ಅಥವಾ ಆಗಾಗ್ಗೆ ಲಾಲಾರಸದ ಅಥವಾ ಜನನಾಂಗಗಳ ಸ್ರವಿಸುವಿಕೆಯಿಂದ HSV-1 ಹಾಗೂ -2 ಒಂದೇ ಪ್ರಭೇದಗಳ ನಡುವೆ ಹರಡುತ್ತವೆ. ಹುಣ್ಣುಗಳ ಉಪಸ್ಥಿತಿಯಲ್ಲಿ ಹರಡುವಿಕೆಯು ಸಂಭವಿಸುವ ಸಾಧ್ಯತೆ ಹೆಚ್ಚು. ಆದರೂ ಗೋಚರಿಸದ ವ್ರಣಗಳಲ್ಲಿಯೂ ಸಹ ವೈರಸ್‌ ಪ್ರಸರಣ ಮತ್ತು ಹರಡುವಿಕೆ ಸಾಧ್ಯ. ಬಹಳಷ್ಟು HSV-2 ಸೋಂಕುಗಳು ರೋಗ-ಲಕ್ಷಣಗಳಿಲ್ಲದ ಪ್ರಸರಣದಿಂದ ಉಂಟಾಗುತ್ತವೆ. HSV-1 ಸಾಮಾನ್ಯವಾಗಿ ಬಾಲ್ಯಾವಸ್ಥೆಯಲ್ಲಿ ಬಾಯಿಯ ಮೂಲಕ ರವಾನೆಯಾಗಬಹುದು, ಆದರೆ ಲೈಂಗಿಕವಾಗಿಯೂ ಪಸರಿಸಬಹುದು. HSV-2 ಮುಖ್ಯವಾಗಿ ಲೈಂಗಿಕವಾಗಿ ಹರಡುವ ಸೋಂಕು.
ಎರಡೂ ವೈರಸ್‌ಗಳು ತಾಯಿಯಿಂದ ಶಿಶುವಿಗೆ ಜನನಕ್ಕೆ ಮುಂಚೆ ಅಥವಾ ಜನನದ ಸಮಯ ರವಾನೆಯಾಗಬಹುದು. ತಾಯಿಗೆ ಯಾವುದೇ ರೋಗಲಕ್ಷಣಗಳಾಗಲೀ ಹೆರಿಗೆಯ ಸಮಯದಲ್ಲಿ ಯಾವುದೇ ತೆರೆದ ವ್ರಣಗಳಿಲ್ಲದಿದ್ದಲ್ಲಿ, ಸೋಂಕಿನ ಅಪಾಯ ಕಡಿಮೆ. HSVಯ ಕೆಲವು ರೂಪಗಳು ಶಿಶುವಿಗೆ ಮಾರಣಾಂತಿಕವಾಗುವಷ್ಟು ಅಪಾಯಕಾರಿ ಏಕೆಂದರೆ ಶಿಶುವಿನ ಪ್ರತಿರಕ್ಷಣಾ ವ್ಯವಸ್ಥೆಯು ಆಗಷ್ಟೇ ಬೆಳೆಯುತ್ತಿದ್ದು, ಈ ವೈರಸ್‌ ವಿರುದ್ಧ ರಕ್ಷಣೆ ಅಸಾಧ್ಯವಾಗಬಹುದು. ಇದರಿಂದಾಗಿ ಮೆದುಳಿನ ಉರಿಯೂತ(ಎನ್‌ಸಿಫಾಲಿಟಿಸ್) ಸಂಭವಿಸಿ ಮೆದುಳಿಗೆ ಹಾನಿಯಾಗಬಹುದು.
HSVಯೊಂದಿಗಿನ ಪ್ರಾಥಮಿಕ ಸೋಂಕಿನಿಂದ ಸಂಭವಿಸುವ ರೋಗ-ಲಕ್ಷಣಗಳು ಸಾಮಾನ್ಯವಾಗಿ ನಂತರ ಸಂಭವಿಸುವ ಏಕಾಏಕಿ ಸಂಭವಕ್ಕಿಂತಲೂ ತೀವ್ರವಾಗಿರುತ್ತವೆ, ಏಕೆಂದರೆ ಶರೀರವು ಪ್ರತಿಕಾಯಗಳನ್ನು ಉತ್ಪಾದಿಸಲು ಅವಕಾಶವಿಲ್ಲದಿರಬಹುದು. ಈ ಮೊದಲ ಏಕಾಏಕಿ-ಆರಂಭವು ಕಡಿಮೆ ಅಪಾಯದ (≈1%) ನಂಜಾಗದ ಮೆದುಳಿನ ಉರಿಯೂತ ಉಂಟಾಗಬಹುದು.
ವೈರಸ್‌ನ ರಚನೆ
ಪ್ರಾಣಿ ಹರ್ಪೀಸ್‌ ವೈರಸ್‌ಗಳು ಎಲ್ಲವೂ ಸಮಾನ ಲಕ್ಷಣಗಳನ್ನು ಹಂಚಿಕೊಳ್ಳುತ್ತವೆ. ಹರ್ಪೀಸ್‌ ವೈರಸ್‌ಗಳ ರಚನೆಯು ತುಲನಾತ್ಮಕವಾಗಿ ಎರಡು-ತಂತುಗಳ, ರೇಖೀಯ DNA ಜಿನೊಮ್‌ ಹೊಂದಿರುತ್ತದೆ. ಇದು ಕ್ಯಾಪ್ಸಿಡ್‌ ವೈರಸ್‌ ಕೋಶ ಎಂಬ ವಿಂಶತಿಮುಖೀಯ ಪ್ರೊಟೀನ್‌ ಪಂಜರದಲ್ಲಿರುತ್ತವೆ.ಇದು ‌ ಆವರಣವೆಂಬ ಮೇದಸ್ಸಿನ ದ್ವಿಪದರದಲ್ಲಿ ಸುತ್ತುವರೆಯಲಾಗಿರುತ್ತದೆ. ಈ ಆವರಣವು ಸ್ವಾಭಾವಿಕ ಹೊದಿಕೆಯ ಮೂಲಕ ಕ್ಯಾಪ್ಸಿಡ್‌ಗೆ ಜೋಡಣೆಯಾಗಿರುತ್ತದೆ. ಈ ಸಂಪೂರ್ಣ ಕಣವನ್ನು ವೈರಿಯಾನ್‌ ಎನ್ನಲಾಗುತ್ತದೆ. HSV-1 ಮತ್ತು HSV-2 ಎರಡೂ ಅವುಗಳ ಜಿನೊಮ್‌ಗಳಲ್ಲಿ ತಲಾ 74 ವಂಶವಾಹಿಗಳು (ಅಥವಾ ತೆರೆದು ಓದಬಹುದಾದ ಚೌಕಟ್ಟುಗಳು (ಒಆರ್‌ಎಫ್‌ಗಳನ್ನು (ORF)) ಹೊಂದಿವೆ. ಆದರೂ ವಂಶವಾಹಿ ಸಾಂದ್ರತೆಯ ಕುರಿತು ಊಹಾಪೋಹದಲ್ಲಿ 94 ಭಾವಿಸಲಾದ ORFಗಳಲ್ಲಿ 84 ಅಪೂರ್ವ ಪ್ರೊಟೀನ್‌ ಸಾಂಕೇತಿಕರಣ ವಂಶವಾಹಿಗಳಿಗೆ ಅವಕಾಶ ನೀಡಬಲ್ಲದು. ಈ ವಂಶವಾಹಿಗಳು ಕ್ಯಾಪ್ಸಿಡ್‌, ಸ್ವಾಭಾವಿಕ ಹೊದಿಕೆ ಮತ್ತು ಆವರಣ ರಚನೆಯಲ್ಲಿ ಭಾಗಿಯಾಗಿರುವ ವಿವಿಧ ಪ್ರೋಟಿನ್‌ಗಳನ್ನು ಸಂಕೇತರೂಪಗೊಳಿಸುತ್ತದಲ್ಲದೇ, ವೈರಸ್‌ನ ಪ್ರತಿರೂಪಣ ಮತ್ತು ಸೋಂಕನ್ನು ನಿಯಂತ್ರಿಸುತ್ತದೆ.
HSV-1 ಹಾಗೂ HSV-2ರ ಜಿನೊಮ್‌ಗಳು ಬಹಳಷ್ಟು ಸಂಕೀರ್ಣವಾಗಿದ್ದು, ಎರಡು ವಿಶಿಷ್ಟ ಭಾಗಗಳನ್ನು ಹೊಂದಿವೆ: ದೀರ್ಘ ವಿಶಿಷ್ಟ ಭಾಗ (UL) ಹಾಗೂ ಹ್ರಸ್ವ ವಿಶಿಷ್ಟ ಭಾಗ (US). 74 ಜ್ಞಾತ ORFಗಳಲ್ಲಿ UL 56 ವೈರಸ್‌ ವಂಶವಾಹಿಗಳು ಹಾಗೂ US ಕೇವಲ 12 ವಂಶವಾಹಿಗಳನ್ನು ಹೊಂದಿವೆ. ಸೋಂಕಿತ ಜೀವಿಯ RNA ಪಾಲಿಮರೇಸ್‌ II HSV ವಂಶವಾಹಿಗಳ ನಕಲಾಗುವ ವೇಗವನ್ನು ವರ್ಧಿಸುತ್ತದೆ. ಆರಂಭಿಕ ಹಾಗೂ ನಂತರ ದ ವೈರಸ್‌ನ ವಂಶವಾಹಿಗಳ ಅಭಿವ್ಯಕ್ತಿಯನ್ನು ನಿಯಂತ್ರಿಸುವ ಪ್ರೊಟೀನ್‌ಗಳನ್ನು ಸಂಕೇತಗೊಳಿಸುವ ತಕ್ಷಣದ ಆರಂಭಿಕ ವಂಶವಾಹಿಗಳು, ಸೋಂಕು ತಗುಲಿದ ಕೂಡಲೆ ಅಭಿವ್ಯಕ್ತವಾಗುವ ವಂಶವಾಹಿಗಳಲ್ಲಿ ಮೊದಲು. DNA ಪ್ರತಿರೂಪಣದಲ್ಲಿ ಭಾಗಿಯಾಗಿರುವ ಕಿಣ್ವಗಳ ಸಂಶ್ಲೇಷಣೆ ಹಾಗೂ ಕೆಲವು ಆವರಣ ಗ್ಲೈಕೊಪ್ರೊಟೀನ್‌ಗಳ ಉತ್ಪಾದನೆಗೆ ಅವಕಾಶ ನೀಡಲು ಆರಂಭಿಕ ವಂಶವಾಹಿಯ ಅಭಿವ್ಯಕ್ತಿ ನಡೆಯುತ್ತದೆ. ನಂತರದ ವಂಶವಾಹಿಗಳ ಅಭಿವ್ಯಕ್ತಿಯು ಕೊನೆಯಲ್ಲಿ ಸಂಭವಿಸುತ್ತದೆ. ವಂಶವಾಹಿಗಳ ಈ ಗುಂಪು ಪ್ರಮುಖವಾಗಿ ವೈರಿಯಾನ್ ಕಣಗಳನ್ನು ರಚಿಸುವ ಪ್ರೊಟೀನ್‌ಗಳನ್ನು ಸಂಕೇತಗೊಳಿಸುತ್ತವೆ.
(UL)ನಿಂದ ಐದು ಪ್ರೊಟೀನ್‌ಗಳು ವೈರಸ್‌ನ ಕ್ಯಾಪ್ಸಿಡ್‌ ರಚನೆಗೆ ಕಾರಣವಾಗುತ್ತವೆ: UL6, UL18, UL35, UL38 ಹಾಗೂ ಪ್ರಮುಖ ಕ್ಯಾಪ್ಸಿಡ್‌ ಪ್ರೊಟೀನ್‌ UL19.
ತಳೀಯ ಚುಚ್ಚುಮದ್ದು
ವೈರಸ್‌ನ ಕ್ಯಾಪ್ಸಿಡ್‌ ಜೀವಕೋಶೀಯ ಸೈಟೊಪ್ಲಾಸ್ಮ್‌ ಹೊಕ್ಕ ನಂತರ, ಜೀವಕೋಶದ ಬೀಜಕಣಕ್ಕೆ ಇದು ರವಾನೆಯಾಗುತ್ತದೆ. ಬೈಜಿಕ ಪ್ರವೇಶ ರಂಧ್ರ ದಲ್ಲಿ ಒಮ್ಮೆ ಬೀಜಕಣಕ್ಕೆ ಅಂಟಿದ ನಂತರ, ಕ್ಯಾಪ್ಸಿಡ್‌ ತನ್ನ ಕ್ಯಾಪ್ಸಿಡ್‌ ದ್ವಾರ ದ ಮೂಲಕ ತನ್ನ DNA ಅಂಶಗಳನ್ನು ಹೊರನೂಕುತ್ತದೆ. ಉಂಗುರಾಕಾರದಲ್ಲಿ ರಚನೆಯಾಗಿರುವ, UL6 ಎಂಬ ಪೋರ್ಟಲ್ ಪ್ರೊಟೀನ್‌ನ ಹನ್ನೆರಡು ಪ್ರತಿಗಳಿಂದಾಗಿ‌ ಕ್ಯಾಪ್ಸಿಡ್‌ ಪೋರ್ಟಲ್ ರಚನೆಯಾಗುತ್ತದೆ. ಒಂದಕ್ಕೊಂದು ಅಂಟಲು ಅವಕಾಶ ನೀಡುವ ಈ ಪ್ರೊಟೀನ್‌ಗಳು ಅಮೈನೊ ಆಮ್ಲಗಳ ಲ್ಯೂಸಿನ್‌ ಝಿಪ್ಪರ್‌ ಅನುಕ್ರಮಗಳನ್ನು ಹೊಂದಿವೆ. ಪ್ರತಿಯೊಂದು ವಿಂಶತಿಮುಖಿ ಕ್ಯಾಪ್ಸಿಡ್‌ ಒಂದು ವರ್ಟೆಕ್ಸ್‌ನಲ್ಲಿ ರಂಧ್ರವೊಂದನ್ನು ಹೊಂದಿರುತ್ತದೆ. ಒಂದು ರೇಖೀಯ ವಿಭಾಗದಲ್ಲಿ DNA ಕ್ಯಾಪ್ಸಿಡ್‌ನಿಂದ ನಿರ್ಗಮಿಸುತ್ತದೆ.
ಪ್ರತಿರಕ್ಷಣೆಯಿಂದ ತಪ್ಪಿಸಿಕೊಳ್ಳುವಿಕೆ
ಜೀವಕೋಶ ಮೇಲ್ಪದರದಲ್ಲಿ ಪ್ರತಿಜನಕದ MHCಕ್ಲ್ಯಾಸ್‌ 1 ನಿರೂಪಣೆಯ ಮಧ್ಯಪ್ರವೇಶದೊಂದಿಗೆ, HSV ಪ್ರತಿರಕ್ಷಣಾ ವ್ಯವಸ್ಥೆಯಿಂದ ತಪ್ಪಿಸಿಕೊಳ್ಳುತ್ತದೆ. HSV ICP-47 ಸ್ರವಿಸುವುದರ ಮೂಲಕ ಟಿಎಪಿ ರವಾನಕವನ್ನು ಅಡ್ಡಪಡಿಸಿ ಈ ಕಾರ್ಯ ಸಾಧಿಸುತ್ತದೆ. ಗಾಲ್ಗಿ ವ್ಯವಸ್ಥೆಯ ಮೂಲಕ ರವಾನೆಯಾಗಿ ಜೀವಕೋಶ ಮೇಲ್ಪದರದಲ್ಲಿ CD8+ CTLs ಇಂದ ಗುರುತಿಸುವ ಮುಂಚೆ, ಟಿಎಪಿ ಎಮ್‌ಹೆಚ್‌ಸಿ ಕ್ಲ್ಯಾಸ್‌ 1 ಕಣದ ದೃಢತೆಯನ್ನು ಕಾಯ್ದುಕೊಳ್ಳುತ್ತದೆ. ICP-47 ಈ ದೃಢತೆಯನ್ನು ಅಸ್ತವ್ಯಸ್ತಗೊಳಿಸಿ, CTL ಗುರುತಿಸುವಿಕೆಗಾಗಿ ಸೈಟೊಸೊಲಿಕ್‌ ಪ್ರೊಟೀನ್‌ಗಳ ಸೆರೆಯನ್ನು ತಡೆಗಟ್ಟುತ್ತದೆ. ಇದರಿಂದಾಗಿ CTL ನಾಶವಾಗುವುದನ್ನು ತಡೆಗಟ್ಟುತ್ತದೆ.
ಪ್ರತಿರೂಪಣ
ಜೀವಕೋಶ ಸೋಂಕಾದ ನಂತರ, ತಕ್ಷಣ-ಆರಂಭಿಕ, ಆರಂಭಿಕ ಹಾಗೂ ನಂತರ  ಎನ್ನಲಾದ ಹರ್ಪೀಸ್ ವೈರಸ್‌ ಪ್ರೊಟೀನ್‌ಗಳು ಉತ್ಪಾದಿತವಾಗುತ್ತವೆ. ಕಪೋಸಿಸ್‌ ಸಾರ್ಕೊಮಾ-ಸಂಬಂಧಿತ ಹರ್ಪೀಸ್‌ವೈರಸ್‌ ಎಂಬ ಹರ್ಪೀಸ್‌ ವೈರಸ್‌ ಕುಟುಂಬದ ಇನ್ನೊಂದು ಭಾಗದ ಮೇಲೆ ಫ್ಲೋ ಸಿಟೊಮೆಟ್ರಿ ಬಳಸಿ ನಡೆಸಲಾದ ಸಂಶೋಧನೆಯು, ವಿಳಂಬಿತ-ನಂತರ ಎನ್ನಲಾದ ಹೆಚ್ಚುವರಿ ಲೈಟಿಕ್‌ ಹಂತದ ಸಾಧ್ಯತೆಯನ್ನು ಸೂಚಿಸುತ್ತದೆ. ನಂತರದ ಲೈಟಿಕ್‌ ಹಂತ ದಂತಹ ಈ ಲೈಟಿಕ್‌ ಸೋಂಕಿನ ಈ ಹಂತಗಳು ಸುಪ್ತ ಹಂತಕ್ಕಿಂತಲೂ ವಿಭಿನ್ನವಾಗಿವೆ. HSV-1 ವಿಚಾರದಲ್ಲಿ, ಸುಪ್ತಸ್ಥಿತಿಯಲ್ಲಿ ಯಾವುದೇ ಪ್ರೊಟೀನ್‌ ಉತ್ಪನ್ನಗಳು ಪತ್ತೆಯಾಗುವುದಿಲ್ಲ. ಆದರೆ ಅವುಗಳು ಲೈಟಿಕ್‌ ಚಕ್ರದಲ್ಲಿ ಪತ್ತೆಯಾಗುತ್ತವೆ.
ನಕಲಾದ ಆರಂಭಿಕ ಪ್ರೊಟೀನ್‌ಗಳನ್ನು ವೈರಸ್‌ನ ತಳೀಯ ಪ್ರತಿರೂಪಣ ನಿಯಂತ್ರಿಸಲು ಬಳಸಲಾಗುತ್ತದೆ. ಜೀವಕೋಶವನ್ನು ಹೊಕ್ಕಾಗ, α-TIF ಪ್ರೊಟೀನ್‌ ವೈರಸ್‌ನ ಕಣದೊಡನೆ ಜೋಡಿಯಾಗಿ, ಕೂಡಲೇ ಆರಂಭಿಕ ನಕಲು ಪ್ರಕ್ರಿಯೆಯಲ್ಲಿ ನೆರವಾಗುತ್ತದೆ. ವೈರಿಯಾನ್‌ ವಾಹಕ ನಿರೋಧಕ (VHS ಅಥವಾ UL41) ವೈರಸ್‌ ಪ್ರತಿರೂಪಣಕ್ಕೆ ಬಹಳ ಮುಖ್ಯವಾಗಿದೆ. ಈ ಕಿಣ್ವವು ವಾಹಕದಲ್ಲಿ ಪ್ರೊಟೀನ್‌ ಸಂಶ್ಲೇಷಣೆಯನ್ನು ನಿಲ್ಲಿಸಿ, ವಾಹಕದ mRNAನ್ನು ಅಸ್ತವ್ಯಸ್ತಗೊಳಿಸಿ, ವೈರಸ್‌ನ ಪ್ರತಿರೂಪಣಕ್ಕೆ ನೆರವಾಗುತ್ತದೆ ಹಾಗೂ ವೈರಸ್‌ ಪ್ರೊಟೀನ್‌ಗಳ ವಂಶವಾಹಿ ಅಭಿವ್ಯಕ್ತಿಯನ್ನು ನಿಯಂತ್ರಿಸುತ್ತದೆ. ವೈರಸ್‌ ಜಿನೊಮ್‌ ಕೂಡಲೇ ಬೀಜಕಣದತ್ತ ಸಾಗುತ್ತದೆ, ಆದರೆ ವಿಹೆಚ್‌ಎಸ್‌ ಪ್ರೊಟೀನ್‌ ಸೈಟೊಪ್ಲಾಸ್ಮ್‌ನಲ್ಲಿಯೇ ಉಳಿದುಕೊಳ್ಳುತ್ತದೆ.
ವೈರಸ್‌ ಮೇಲ್ಪದರದಲ್ಲಿ ಕ್ಯಾಪ್ಸಿಡ್ ಹಾಗೂ ಗ್ರಾಹಿಗಳ‌ ರಚನೆಯಲ್ಲಿ ನಂತರದ ಪ್ರೊಟೀನ್‌ಗಳನ್ನು ಬಳಸಲಾಗುತ್ತದೆ. ಜಿನೊಮ್‌, ತಿರುಳು ಮತ್ತು ಕ್ಯಾಪ್ಸಿಡ್‌ ಸೇರಿದಂತೆ, ವೈರಸ್‌ನ ಕಣಗಳ ಪ್ಯಾಕೇಜಿಂಗ್ ಜೀವಕೋಶದ ಬೀಜಕಣದಲ್ಲಿ ಸಂಭವಿಸುತ್ತದೆ. ಇಲ್ಲಿ, ವೈರಸ್‌ ಜಿನೊಮ್‌ನ ಕಾಂಕ್ಯಾಟಿಮರ್‌ (concatemers)ಗಳು ಸೀಳಿಕೆಯ ಮೂಲಕ ಪ್ರತ್ಯೇಕವಾಗಿ, ಮೊದಲೇ-ರಚನೆಯಾಗಿರುವ ಕ್ಯಾಪ್ಸಿಡ್‌ಗಳಲ್ಲಿ ಕೂಡಿಸಲಾಗಿರುತ್ತದೆ. HSV-1 ಪ್ರಾಥಮಿಕ ಹಾಗೂ ಆನಂತರದ ಆವರಣ ಪ್ರಕ್ರಿಯೆಗೊಳಗಾಗುತ್ತದೆ. ಜೀವಕೋಶದ ಬೈಜಿಕ ಒಳಪೊರೆಯೊಂದಿಗೆ ಸೇರಿಕೊಳ್ಳುವುದರ ಮೂಲಕ ಪ್ರಾಥಮಿಕ ಹೊದಿಕೆ ರಚನೆಯಾಗುತ್ತದೆ. ಆನಂತರ ಇದು ಬೈಜಿಕ ಹೊರಪೊರೆಯೊಂದಿಗೆ ಒಗ್ಗೂಡಿ, ಸೈಟೊಪ್ಲಾಸ್ಮ್‌(ಕೋಶದ್ರವ್ಯ) ಒಳಗೆ ಬರಿದಾದ ಕ್ಯಾಪ್ಸಿಡ್‌ನ್ನು ಬಿಡುಗಡೆಗೊಳಿಸುತ್ತದೆ. ಸೈಟೋಪ್ಲಾಸ್ಮ್‌ನ ಕೋಶಕಗಳೊಳಗೆ ಜೋಡಿಯಾಗುವುದರ ಮೂಲಕ ವೈರಸ್‌ ತನ್ನ ಅಂತಿಮ ಆವರಣ ಹೊಂದುತ್ತದೆ.
ಸುಪ್ತ ಸೋಂಕು
HSVಗಳು ಸುಪ್ತ ಸೋಂಕು ಎಂಬ ನಿಶ್ಚೇಷ್ಟ ಆದರೆ ಉಳಿದುಕೊಳ್ಳುವ ರೂಪದಲ್ಲಿ ಮುಂದುವರೆಯುತ್ತವೆ. ಇದು ಗಮನಾರ್ಹವಾಗಿ ನರಗ್ರಂಥಿಗಳಲ್ಲಿ ಸಂಭವಿಸುತ್ತವೆ. HSV-1 ಆಗಾಗ್ಗೆ ತ್ರಿಶಾಖೀಯ ಕಪಾಲ ನರಗ್ರಂಥಿಗಳಿಗೆ ಸೋಂಕು ತಗುಲಿಸುತ್ತದೆ. HSV-2 ತ್ರಿಕಾಸ್ಥಿಯ ನರಗ್ರಂಥಿಗಳಿಗೆ ಸೋಂಕು ತಗುಲಿಸುತ್ತದೆ, ಆದರೆ ಈ ಪ್ರತ್ಯೇಕತೆಯು ಸಂಪೂರ್ಣವಾಗಿರದು. ಜೀವಕೋಶದ ಸುಪ್ತ ಸೋಂಕು ಹಂತದಲ್ಲಿ, HSVಗಳು ಸುಪ್ತತಾ ಸಂಬಂಧಿತ ನಕಲು (Latency Associated Transcript (LAT)) RNA ಅಭಿವ್ಯಕ್ತಿಪಡಿಸುತ್ತವೆ. ಎಲ್‌ಎಟಿ (LAT) ವಾಹಕದ ಜೀವಕೋಶ ಜಿನೊಮ್‌ನ್ನು ನಿಯಂತ್ರಿಸುವುದಲ್ಲದೆ, ಜೀವಕೋಶದ ಸಹಜ ಸಾವು ವ್ಯವಸ್ಥೆಗಳೊಂದಿಗೆ ಮಧ್ಯಪ್ರವೇಶಿಸುತ್ತದೆ. ಪೋಷಕ ಜೀವಕೋಶಗಳನ್ನು ನಿರ್ವಹಿಸುವುದರ ಮೂಲಕ, LAT ಅಭಿವ್ಯಕ್ತಿಯು ವೈರಸ್‌ಗಳ ಭಂಡಾರವನ್ನೇ ಸಂರಕ್ಷಿಸುತ್ತದೆ. ಇದು ಇನ್ನಷ್ಟು ಉಲ್ಬಣಗಳು ಹಾಗೂ ಸೋಂಕುಗಳಿಗೆ ಅವಕಾಶ ನೀಡುತ್ತದೆ.
ನರಕೋಶಗಳಲ್ಲಿರುವ ಪ್ರೊಟೀನ್‌ ಹರ್ಪೀಸ್‌ ವೈರಸ್‌ DNAಗೆ ಬಂಧಿತವಾಗಿ, ಸುಪ್ತತೆಯನ್ನು ನಿಯಂತ್ರಿಸಬಹುದು. ಹರ್ಪೀಸ್‌ ವೈರಸ್‌ DNA ಐಸಿಪಿ4 (ICP4) ಎಂಬ ಪ್ರೊಟೀನ್‌ಗಾಗಿ ವಂಶವಾಹಿಯನ್ನು ಹೊಂದಿರುತ್ತದೆ. HSV-1ರಲ್ಲಿನ ಲೈಟಿಕ್‌ ಸೋಂಕಿಗೆ ಸಂಬಂಧಿತ ವಂಶವಾಹಿಗಳಿಗೆ ಇದು ಪ್ರಮುಖ ಅಂತರ-ಸಕ್ರಿಯಕಾರಕ (trans-activator) ಆಗಿದೆ. ಐಸಿಪಿ4ಗಾಗಿ ವಂಶವಾಹಿಯನ್ನು ಸುತ್ತುವರೆದಿರುವ ಅಂಶಗಳು,ಮಾನವ ನರಕೋಶದ ಪ್ರೋಟಿನ್ ನ್ಯೂರೋನಲ್ ರಿಸ್ಟ್ರಿಕ್ಟಿವ್ ಸೈಲೆನ್ಸಿಂಗ್ ಫ್ಯಾಕ್ಟರ್ (NRSF) ಅಥವಾ ಹ್ಯೂಮನ್ ರಿಪ್ರೆಸರ್ ಎಲಿಮೆಂಟ್ ಸೈಲೆನ್ಸಿಂಗ್ ಟ್ರಾನ್ಸ್‌ಸ್ಕ್ರಿಪ್ಶನ್ ಫ್ಯಾಕ್ಟರ್(REST) ಎನ್ನಲಾದ ಪ್ರೋಟಿನ್‌ನನ್ನು ಬಂಧಿಸುತ್ತವೆ. ವೈರಸ್‌ನ DNA ಅಂಶಗಳಿಗೆ ಬಂಧಿತವಾದಾಗ, ಐಸಿಪಿ4 ವಂಶವಾಹಿ ಸರಣಿಯ ಮೇಲೆ ಹಿಸ್ಟೋನ್ ಡಿಕೆಟಲೈಸೇಷನ್ ಸಂಭವಿಸುತ್ತದೆ. ಇದರಿಂದಾಗಿ ಈ ವಂಶವಾಹಿಯಿಂದ ನಕಲಾಗುವುದನ್ನು ತಡೆಗಟ್ಟಿ, ಲೈಟಿಕ್‌ ಚಕ್ರದಲ್ಲಿ ಒಳಗೊಂಡಿರುವ ವೈರಸ್‌ನ ಇತರೆ ವಂಶವಾಹಿಗಳ ನಕಲನ್ನು ಸಹ ತಡೆಗಟ್ಟುತ್ತದೆ. ಇನ್ನೊಂದು HSV ಪ್ರೊಟೀನ್‌ ಐಸಿಪಿ4 ಪ್ರೊಟೀನ್‌ ಸಂಶ್ಲೇಷಣೆಯ ನಿರೋಧವನ್ನು ಹಿಮ್ಮುಖಗೊಳಿಸುತ್ತದೆ. ICP0 ICP4 ವಂಶವಾಹಿಯಿಂದ ಎನ್ಆರ್‌ಎಸ್‌ಎಫ್‌ (NRSF) ನ್ನು ಪ್ರತ್ಯೇಕಗೊಳಿಸಿ, ವೈರಸ್‌ DNA ಸುಪ್ತವಾಗುವುದನ್ನು ತಡೆಗಟ್ಟುತ್ತದೆ.
ಶೀತ ಮತ್ತು ಫ್ಲೂ ಜ್ವರ, ಇಸಬು (ಎಕ್ಸಿಮಾ) ಇಂತಹ ಕಾಯಿಲೆಗಳು, ಮಾನಸಿಕ ಹಾಗೂ ದೈಹಿಕ ಒತ್ತಡ, ತೀವ್ರ ಬಿಸಿಲಿಗೆ ಮೈಒಡ್ಡುವಿಕೆ, ಉದರದ ಬೇನೆ, ಆಯಾಸ ಅಥವಾ ಗಾಯ ಹಾಗೂ ಋತುಸ್ರಾವಗಳಿಂದ ವೈರಸ್‌ ಪುನಃ ಸಕ್ರಿಯವಾಗಬಹುದು.
ಚಿಕಿತ್ಸೆ ಮತ್ತು ಲಸಿಕೆ ಅಭಿವೃದ್ಧಿ
ಹರ್ಪೀಸ್‌ ಸಿಂಪ್ಲೆಕ್ಸ್‌ ವೈರಸ್‌ ಚಿಕಿತ್ಸೆ ಕುರಿತು ಹೆಚ್ಚಿನ ವಿವರಗಳಿಗಾಗಿ, ಹರ್ಪೀಸ್ ಸಿಂಪ್ಲೆಕ್ಸ್‌ ನೋಡಿ.
ಹರ್ಪೀಸ್‌ ವೈರಸ್‌ಗಳು ಜೀವಾವಧಿ ಸೋಂಕುಗಳನ್ನು ಉಂಟುಮಾಡುತ್ತದೆ. ಸದ್ಯಕ್ಕೆ ವೈರಸ್‌ನ್ನು ಶರೀರದಿಂದ ನಿರ್ಮೂಲನೆ ಮಾಡಲಾಗದು. ವೈರಸ್‌ ಪ್ರತಿರೂಪಣ(ನಕಲೀಕರಣ) ನಿರೋಧಿಸುವ ಸಾರ್ವತ್ರಿಕ ಉದ್ದೇಶದ ವೈರಸ್‌-ನಿರೋಧಿ ಔಷಧಿಗಳು ಚಿಕಿತ್ಸೆಯಲ್ಲಿ ಸಾಮಾನ್ಯವಾಗಿ ಒಳಗೊಂಡಿರುತ್ತದೆ. ಏಕಾಏಕಿ ಆರಂಭಕ್ಕೆ ಸಂಬಂಧಿಸಿದ ಸಂಬಂಧಿತ ಅಂಗಹಾನಿಯ ದೈಹಿಕ ತೀವ್ರತೆಯನ್ನು ತಗ್ಗಿಸುತ್ತದೆ ಹಾಗೂ ಇತರರಿಗೆ ಹರಡುವ ಸಾಧ್ಯತೆಯನ್ನು ಇದು ಕಡಿಮೆಗೊಳಿಸುತ್ತದೆ. ಎಸೈಕ್ಲೊವಿರ್‌ ಹಾಗೂ ವ್ಯಾಲಾಸೈಕ್ಲೊವಿರ್‌ ವೈರಸ್ ನಿರೋಧಕHSV-2 ಶೆಡ್ಡಿಂಗ್‌ನ್ನು 60-80%ರಷ್ಟು ಕಡಿಮೆಗೊಳಿಸಿ,HSV-2 ಹರಡುವಿಕೆಯ ಅಪಾಯವನ್ನು ಅರ್ಧಕ್ಕೆ ಕಡಿಮೆಗೊಳಿಸಬಹುದು ಎಂದು ಸೋಂಕಿಗೆ ಒಳಗಾಗಬಹುದಾದ ರೋಗಿಗಳ ಜನಸಂಖ್ಯೆಗಳ ಅಧ್ಯಯನಗಳು ಸೂಚಿಸಿವೆ.
ಅಲೊ ವೆರಾ ಜನನಾಂಗ ಹರ್ಪೀಸ್‌ ವಿರುದ್ಧ ಬಹಳ ಪರಿಣಾಮಕಾರಿಯೆಂದು ಪ್ರಣಾಳೀಯ ಸಂಶೋಧನೆಯು ಸೂಚಿಸಿದೆ.
ಲಸಿಕೆ ಅಭಿವೃದ್ಧಿ ಕುರಿತು ಸಂಶೋಧನೆ ಪ್ರಗತಿಯಲ್ಲಿದೆ. ವಿಕಸನೀಯ ಪ್ರಾಚೀನ ಸಂಬಂಧದ ಸಂದರ್ಭದಲ್ಲಿ ಮಾನವ ವಾಹಕಗಳಿಗೆ HSVಗಳ ಅನೇಕ ರೂಪಾಂತರಗಳಿಂದ ಪರಿಣಾಮಕಾರಿ ಲಸಿಕೆಯ ಅಭಿವೃದ್ಧಿ ಪ್ರಯತ್ನಗಳಿಗೆ ಅಡ್ಡಿಯುಂಟಾಗಿದೆ. ಈ ಸಮಯದಲ್ಲಿ, ಅಭಿವೃದ್ಧಿ ಮಾಡಲಾಗುತ್ತಿರುವ ಬಹಳಷ್ಟು ಗಮನಾರ್ಹ ಲಸಿಕೆಗಳೆಂದರೆ ಬಯೊವೆಕ್ಸ್‌ ಉದ್ದಿಮೆಯ ಇಮ್ಯುನೊವೆಕ್ಸ್‌HSV2 (ImmunoVEXHSV2)
ಆಲ್ಜೆಮರ್ ಕಾಯಿಲೆಯೊಂದಿಗೆ ಸಂಬಂಧ
HSV-1 ಹಾಗೂ ಅಲ್ಜೈಮರ್‌ ಕಾಯಿಲೆಯೊಂದಿಗಿನ ಸಂಬಂಧದ ಸಾಧ್ಯತೆ 1979ರಲ್ಲಿ ವರದಿಯಾಗಿತ್ತು. ನಿರ್ದಿಷ್ಟ ವಂಶವಾಹಿ ವಿಭಿನ್ನತೆ (APOE-epsilon4 allele carriers) ಪ್ರಾತ್ಯಕ್ಷಿಕೆಯಲ್ಲಿ, HSV-1 ನರಗಳ ವ್ಯವಸ್ಥೆಗೆ ವಿಶಿಷ್ಟ ಹಾನಿಯೊಡ್ಡಿ, ಆಲ್ಜೈಮರ್‌ ಕಾಯಿಲೆಯುಂಟಾಗುವ ಸಂಭವ ಹೆಚ್ಚಿಸುತ್ತದೆ. ವೈರಸ್‌ ಲೈಪೊಪ್ರೊಟೀನ್‌ಗಳ ಅಂಶಗಳು ಹಾಗೂ ಗ್ರಾಹಿಗಳೊಂದಿಗೆ ಪರಸ್ಪರ ಕ್ರಿಯೆ ನಡೆಸಿ, ಆಲ್ಜೈಮರ್‌ ಕಾಯಿಲೆಯುಂಟಾಗಲು ಕಾರಣವಾಗುತ್ತದೆ. ಆಲ್ಜೈಮರ್‌ ಕಾಯಿಲೆ ಉದ್ಭವಿಸಲು ರೋಗಕಾರಕ HSVಗಳು ಸ್ಪಷ್ಟ ಕೊಂಡಿಯಾಗಿವೆ ಎಂದು ಈ ಸಂಶೋಧನೆಯು ಸ್ಪಷ್ಟವಾಗಿ ಗುರುತಿಸಿದೆ. ವಂಶವಾಹಿ ಅಲೀಲ್‌ ಇಲ್ಲದೆ, HSV-1 ಯಾವುದೇ ನರ ಹಾನಿ ಮಾಡದು ಅಥವಾ ಆಲ್ಜೈಮರ್‌ ರೋಗಕ್ಕೆ ಕಾರಣವಾಗದು.
ಬಾಹ್ಯ ಕೊಂಡಿಗಳು
ವರ್ಗ:ಹರ್ಪೀಸ್‌ವೈರಸ್‌ಗಳು ವರ್ಗ:ಅಂಟು ರೋಗಗಳು ವರ್ಗ:ಲೈಂಗಿಕವಾಗಿ ಹರಡುವ ರೋಗಗಳು ಮತ್ತು ಸೋಂಕುಗಳು .
فيروس الحلأ البسيط Herpes simplex virus Herpes-simplex-Viren ޖެނިޓަލް ހާރޕީޒް Herpes simplex virus Virus del herpes simple Herpes simplex Herpès Herpes simpleks Virus herpes simpleks Herpes simplex 単純ヘルペスウイルス Herpesas Herpes simplexvirus Herpes simplex Wirus opryszczki pospolitej Herpes simplex virus Virusul herpes simplex Вирус простого герпеса Herpes simplex Virus herpesa simpleksa Herpes simplex பாலுறுப்பு ஹேர்பீஸ் Herpes simpleks
ಕನ್ನಡಿಗ
ಕನ್ನಡಿಗ ಸಾಮಾನ್ಯ ಬಳಕೆಯಲ್ಲಿ ಕನ್ನಡ ಭಾಷೆಯನ್ನು ಮಾತೃಭಾಷೆಯಾಗಿ ಹೊಂದಿರುವ ವ್ಯಕ್ತಿ. ಕನ್ನಡ ಭಾಷೆಯನ್ನು ಮಾತೃಭಾಷೆಯಾಗಿ ಹೊಂದದಿದ್ದರೂ ಕರ್ನಾಟಕದಲ್ಲಿಯೆ ಹುಟ್ಟಿ ಬೆಳೆದವರು ಅಥವಾ ಕರ್ನಾಟಕಕ್ಕೆ ಬೇರೆ ಕಡೆಯಿಂದ ವಲಸೆ ಬಂದು ಇಲ್ಲೆಯೆ ಬೇರೂರಿ ಸ್ವಾಭಾವಿಕ ನಿವಾಸಿಗಳಾಗಿರುವರನ್ನೂ ಕೂಡ ಕನ್ನಡಿಗರೆಂದು ಕರೆಯಲಾಗುತ್ತದೆ. ಸರೋಜಿನಿ ಮಹಿಷಿ ವರದಿಯೆಂತೆ ೧೫ವರ್ಷ ಕರ್ನಾಟಕದಲ್ಲಿ ನೆಲಸಿ, ಕನ್ನಡ ಭಾಷೆಯಲ್ಲಿ ವ್ಯವಹರಿಸಬಲ್ಲ ಮತ್ತು ಅನಕ್ಷರಸ್ಥರಲ್ಲದ ಪಕ್ಷದಲ್ಲಿ ಕನ್ನಡವನ್ನು ಓದಿ ಬರೆಯಬಲ್ಲವರನ್ನು ಕನ್ನಡಿಗರೆಂದು ಪರಿಗಣಿಸಬಹುದು. ಕನ್ನಡ ನಾಡು ಮತ್ತು ನುಡಿಯನ್ನು ತನ್ನದೆಂದು ತಿಳಿದಿರುವವರೆಲ್ಲ ಕನ್ನಡಿಗರು ಎಂಬ ವಿಚಾರ ಕೂಡ ಇದೆ. ಕನ್ನಡಿಗರು ಪ್ರಮುಖವಾಗಿ ತಮ್ಮ ನಾಡಾದ ಕರ್ನಾಟಕದಲ್ಲಿ ಹೆಚ್ಚಿನ ಸಂಖ್ಯೆಯಲ್ಲಿರುವರು (ಸುಮಾರು ೭೦%). ಗೋವಾ, ಮಹಾರಾಷ್ಟ್ರ, ತಮಿಳು ನಾಡು ಹಾಗು ಇತರ ನೆರೆ ರಾಜ್ಯಗಳಲ್ಲಿ ಅಲ್ಪ ಪ್ರಮಾಣದ ಕನ್ನಡಿಗರ ಜನಸಂಖ್ಯೆ ಕಾಣಸಿಗುವುದು. ಅಮೇರಿಕಾ ಮತ್ತು ಯುರೋಪಿನ ದೇಶಗಳಲ್ಲಿ (ಮುಖ್ಯವಾಗಿ ಇಂಗ್ಲೆಂಡಿನಲ್ಲಿ) ಗಮನೀಯ ಸಂಖ್ಯೆಯಲ್ಲಿ ಕನ್ನಡಿಗರು ನೆಲಸಿರುವರು.
ಉಲ್ಲೇಖ
<References />
ವರ್ಗ:ಸಂಸ್ಕೃತಿ ವರ್ಗ:ಕರ್ನಾಟಕ ವರ್ಗ:ಕನ್ನಡ
ಸಾನಿಯಾ ಮಿರ್ಜಾ
ಸಾನಿಯಾ ಮಿರ್ಜಾ ಭಾರತದ ಶ್ರೇಷ್ಟ ವೃತ್ತಿಪರ ಟೆನ್ನಿಸ್ ಆಟಗಾರ್ತಿ. ಇದುವರೆಗೆ ಟೆನ್ನಿಸ್ ಆಟದಲ್ಲಿ ಅತಿ ಹೆಚ್ಚಿನ ಕ್ರಮಾಂಕ ಪಡೆದ ಭಾರತೀಯ ಮಹಿಳೆ. ಭಾರತದ ಹೈದರಾಬಾದ್ ನಗರದವರಾದ ಸಾನಿಯಾ ಮಾರ್ಟಿನಾ ಹಿಂಗಿಸ್ ಅವರೊಂದಿಗೆ ಕಳೆದೆರೆಡು ವರ್ಷಗಳಿಂದ ೧೧ ಡಬಲ್ ಟ್ರೋಫಿಗಳನ್ನು ಗೆದ್ದಿದ್ದಾರೆ. ಅವರ ಸದ್ಯದ ವಿಶ್ವಕ್ರಮಾಂಕ ನಂ ೧. ಸಿಂಗಲ್ಸ್ ನಲ್ಲಿ ಇಲ್ಲಿಯವರೆಗೆ ತಲುಪಿದ ಗರಿಷ್ಟ ಕ್ರಮಾಂಕ ೨೭.
ಜೀವನ
ಸಾನಿಯಾ ಮಿರ್ಜಾರವರ ಜನ್ಮ ನವೆಂಬರ್ ೧೫ ೧೯೮೬ರಲ್ಲಿ ಮುಂಬಯಿ ನಗರದಲ್ಲಾಯಿತು. ತಂದೆಯವರಾದ ಇಮಾಂ ಮಿರ್ಜಾರವರ  ಮಾರ್ಗದರ್ಶನದಲ್ಲಿ  ಆರನೆ ವರ್ಷದ ಎಳೆ ವಯಸ್ಸಿನಲ್ಲಿಯೆ  ಸಾನಿಯ ಟೆನ್ನಿಸ್ ತರಬೇತಿ ಆರಂಭಿಸಿದರು. ೨೦೦೩ರ ಜೂನಿಯರ್ ವಿಂಬಲ್ಡನ್ ಡಬಲ್ಸ್ ಪಂದ್ಯಾವಳಿಯನ್ನು ಗೆದ್ದ ಸಾನಿಯ, ಜೂನಿಯರ್ ವಿಂಬಲ್ಡನ್ ಮುಕ್ತ ಟೆನ್ನಿಸ್ ಪಂದ್ಯಾವಳಿ ಗೆದ್ದ ಅತ್ಯಂತ ಕಿರಿಯ ಭಾರತೀಯ ಕ್ರೀಡಾ ಪಟು ಮತ್ತು ಪ್ರಥಮ ಮಹಿಳಾ ಪಟುವಾದರು. ೨೦೦೩ರಲ್ಲಿಯೆ ತಮ್ಮ ೧೬ನೆ ವಯಸ್ಸಿನಲ್ಲಿ ಸಾನಿಯ ವೃತ್ತಿಪರ ಟೆನ್ನಿಸ್ ರಂಗಕ್ಕೆ ಪದಾರ್ಪಣೆ ಮಾಡಿದರು. ೨೦೦೫ನೆ ಆಸ್ಟ್ರೇಲಿಯಾ ಮುಕ್ತ ಟೆನ್ನಿಸ್ ಪಂದ್ಯಾವಳಿಯ ಮೂರನೆ ಸುತ್ತು ಮತ್ತು ೨೦೦೫ನೆ ಅಮೇರಿಕಾ ಮುಕ್ತ ಟೆನ್ನಿಸ್ ಪಂದ್ಯಾವಳಿಯ ನಾಲ್ಕನೆ ಸುತ್ತಿಗೆ ತಲುಪಿದ ಸಾನಿಯ ಯಾವುದೆ ಗ್ರ್ಯಾಂಡ್‌ಸ್ಲ್ಯಾಮ್ ಪಂದ್ಯದಲ್ಲಿ ಆ ಸುತ್ತಿನವರೆಗೆ ತಲುಪಿದ ಮೊದಲ ಹಾಗು ಎಕೈಕ ಭಾರತೀಯ ಮಹಿಳೆಯಾದರು. ೫ ಅಡಿ ೭ಇಂಚು ಎತ್ತರದ ಬಲಗೈ ಆಟಗಾರ್ತಿಯಾದ ಸಾನಿಯಾ ತಮ್ಮ ಉನ್ನತ ಸಾಧನೆಗಳಿಂದಾಗಿ ಭಾರತದೆಲ್ಲಡೆ ಅಭಿಮಾನಿಗಳನ್ನು ಹೊಂದಿದ್ದಾರೆ. ವಿಶ್ವಮಟ್ಟದಲ್ಲಿ ಇವರು ನೀಡಿರುವ ಉನ್ನತ ಪ್ರದರ್ಶನಕ್ಕಾಗಿ ಭಾರತ ಸರ್ಕಾರವು ೨೦೦೪ನೆ ವರ್ಷದ ಅರ್ಜುನ ಪ್ರಶಸ್ತಿಯನ್ನು ಇವರಿಗಿತ್ತು ಸನ್ಮಾನಿಸಿದೆ.
ವಿವಾದ
ಸಾನಿಯ ೨೦೦೫ರ ನವೆಂಬರ್‌ನಲ್ಲಿ ಸುರಕ್ಷಿತ ವಿವಾಹ ಪೂರ್ವ ಲೈಂಗಿಕ ಸಂಬಂಧದ ಬಗ್ಗೆ ಕೊಟ್ಟ ಹೇಳಿಕೆ ವಿವಾದವನ್ನು ಮಾಡಿತು. ಹಲವಾರು ಕಡೆ ಆಕೆಯ ಹೇಳಿಕೆಯ ತೀವ್ರ ಖಂಡನೆ ನೆಡಯಿತು ಮತ್ತು ಕೆಲವು ಕಡೆ ಆಕೆಯ ಪ್ರತಿಕ್ಕೃತಿ ದಹನ ಕೂಡ ನೆಡಯಿತು. ತಾನು ವಿವಾಹ ಪೂರ್ವ ಲೈಂಗಿಕ ಸಂಬಂಧವನ್ನು ಪುರಸ್ಕರಿಸಿಲ್ಲ ಎಂದು ಸಾನಿಯ ಮತ್ತೊಂದು ಹೇಳಿಕೆಯನ್ನು ನೀಡಿದರೂ ಕೂಡ ವಿವಾದ ಅವರ ಬೆನ್ನು ಬಿಡಲಿಲ್ಲ. ಹಲವಾರು ಮುಸಲ್ಮಾನ ಸಂಪ್ರದಾಯವಾದಿಗಳು ಸಾನಿಯ ಟೆನ್ನಿಸ್ ಆಡುವಾಗ ಧರಿಸುವ ಪೋಷಾಕಿನ ಬಗ್ಗೆ ಕೂಡ ಆಕ್ಷೇಪವೆತ್ತಿದ್ದಾರೆ. ಆದರೆ ವಿಚಾರವಾದಿಗಳು ಆಕೆಯನ್ನು ಎರಡು ವಿಚಾರದಲ್ಲಿ ಸಮರ್ಥಿಸಿದರು.
ಡಬ್ಲ್ಯುಟಿಎ ರ್‍ಯಾಂಕಿಂಗ್‌ 2015-16
ಭಾರತದ ಸಾನಿಯಾ ಮಿರ್ಜಾ ಮಹಿಳೆಯರ ಡಬಲ್ಸ್ ವಿಭಾಗದ ರ್‍ಯಾಂಕಿಂಗ್‌ ೧೧-೧-೨೦೧೬ / 11-1-2016 ರಂದು ಬಿಡುಗಡೆಯಾದ ಪಟ್ಟಿಯಲ್ಲಿ ಅಗ್ರಸ್ಥಾನದಲ್ಲಿ ಮುಂದು ವರಿದಿದ್ದಾರೆ. ಸೋಮ ವಾರ ಬಿಡುಗಡೆಯಾದ ಡಬ್ಲ್ಯುಟಿಎ ರ್‍ಯಾಂಕಿಂಗ್‌ ಪಟ್ಟಿಯಲ್ಲಿ 11,395 ಪಾಯಿಂಟ್ಸ್‌ ಹೊಂದಿದ್ದಾರೆ. ಸ್ವಿಟ್ಜರ್‌ಲೆಂಡ್‌ನ ಮಾರ್ಟಿನಾ ಹಿಂಗಿಸ್ ಎರಡನೇ ಸ್ಥಾನದಲ್ಲಿದ್ದಾರೆ.ಮಾರ್ಟಿ ನಾ 11,355 ಪಾಯಿಂಟ್ಸ್‌ ಗಳಿಸಿದ್ದಾರೆ. ಇವರಿಬ್ಬರೂ ಸೇರಿ ಒಟ್ಟು 26 ಪಂದ್ಯಗಳನ್ನು ಗೆದ್ದುಕೊಂಡಿದ್ದಾರೆ. ೨೦೧೬ ರ ಆರಂಭದಲ್ಲಿ ಅವರು ಬ್ರಿಸ್ಟೆನ್‌ನಲ್ಲಿ ಮಹಿಳೆಯರ ಡಬಲ್ಸ್ ಪ್ರಶಸ್ತಿಯನ್ನು ಗೆದ್ದರು.
ಪದ್ಮವಿಭೂಷಣ ಪ್ರಶಸ್ತಿ ೨೦೧೬
ಠಿಸ್ ಇಸ್ ಅ ತೆಸ್ತ್ ಸೆನ್ತ್ತೆನ್ಚೆ
ಗ್ರ್ಯಾಂಡ್‌ಸ್ಲಾಮ್‌ ಆಸ್ಟ್ರೇಲಿಯಾ ಓಪನ್‌ ಟೆನಿಸ್‌ ಟೂರ್ನಿ 2016
ಮೆಲ್ಬರ್ನ್‌`ನಲ್ಲಿ ನೆಡೆದ ಗ್ರ್ಯಾಂಡ್‌ಸ್ಲಾಮ್‌ ಆಸ್ಟ್ರೇಲಿಯಾ ಓಪನ್‌ ಟೆನಿಸ್‌ ಟೂರ್ನಿಯ ಮಹಿಳೆಯರ ಡಬಲ್ಸ್‌ ಫೈನಲ್‌ನಲ್ಲಿ ಸಾನಿಯಾ ಮಿರ್ಜಾ ಮತ್ತು ಸ್ವಿಟ್ಜರ್‌ಲೆಂಡ್‌ನ ಮಾರ್ಟಿನಾ ಹಿಂಗಿಸ್ ಜೋಡಿ ಶುಕ್ರವಾರ 29-1-2016ರಂದು ಪ್ರಶಸ್ತಿ ಗೆದ್ದುಕೊಂಡಿತು.ಈ ಪಂದ್ಯ ಬೆಳಿಗ್ಗೆ ಒಂದು ಗಂಟೆ 45 ನಿಮಿಷ ನಡೆದ ಹೋರಾಟದಲ್ಲಿ ವಿಶ್ವದ ಅಗ್ರಗಣ್ಯ ಜೋಡಿಯಾದ ಸಾನಿಯಾ ಮತ್ತು ಹಿಂಗಿಸ್‌, ಏಳನೇ ಶ್ರೇಯಾಂಕದ ಜೆಕ್‌ ಗಣರಾಜ್ಯದ ಆ್ಯಂಡ್ರಿಯಾ ಹ್ಲಾವಕ್ಚೋವಾ ಮತ್ತು ಲೂಸಿಯಾ ರ್ಯಾಡಿಕಾ ಜೋಡಿಯ ವಿರುದ್ಧ 7–6(1), 6–3(2) ನೇರ ಸೆಟ್‌`ಗಳಲ್ಲಿ ಗೆಲುವು ಸಾಧಿಸಿದರು.
ಬಾಹ್ಯ ಸಂಪರ್ಕಗಳು
ವರ್ಗ:ಕ್ರೀಡಾಪಟುಗಳು ವರ್ಗ:ಟೆನ್ನಿಸ್_ಕ್ರೀಡಾಪಟುಗಳು
ಕಾಡು ಕಾಗೆ
ಕಾಡು ಕಾಗೆ ಎಂಬುದು ಮೂರು ಜಾತಿಯ ಕಾಗೆಗಳನ್ನು ಉಲ್ಲೇಖಿಸುವ ಸಾಮಾನ್ಯ ಹೆಸರು. ಆರಂಭದಲ್ಲಿ ಒಂದೇ ಜಾತಿಯೆಂದು ಭಾವಿಸಲಾಗಿತ್ತು, ನಂತರ ಈ ಗುಂಪನ್ನು ಕೆಳಗಿನ ಜಾತಿಗಳಾಗಿ ವಿಭಜಿಸಲಾಗಿದೆ:
ವರ್ಗ:ಪಕ್ಷಿಗಳು
ಕೆ.ಜೆ.ಜಾರ್ಜ್
200px|thumb|ಕೆ.ಜೆ.ಜಾರ್ಜ್ ಕೆ.ಜೆ.ಜಾರ್ಜ್, ಇವರೊಬ್ಬ ಕ್ರೈಸ್ತ ಲೇಖಕರು. ಕರ್ನಾಟಕದ ಕ್ರೈಸ್ತ ಪತ್ರಿಕೆಗಳಲ್ಲಿ, ನಿಯತಕಾಲಿಕಗಳಲ್ಲಿ ಹಾಗೂ ದಿನಪತ್ರಿಕೆಗಳಲ್ಲಿ ಲೇಖನಗಳನ್ನು ಬರೆಯುವುದು ಇವರ ಹವ್ಯಾಸ, ಸಂತ ಫಿಲೋಮಿನಾ ಐಟಿಐಯ ಸಂಸ್ಥಾಪಕರಲ್ಲಿ ಒಬ್ಬರು, ಎಂಟನೆಯ ತರಗತಿಯಲ್ಲಿ ವಿದ್ಯಾಭ್ಯಾಸವನ್ನು ಮಾಡುತ್ತಿದ್ದಾಗಲೇ ಬರೆಯಲುಪಕ್ರಮಿಸಿದ ಇವರ ಪೆನ್ನು ಬರೆಯುವುದನ್ನು ಇನ್ನೂ ನಿಲ್ಲಿಸಲಿಲ್ಲ. ಇವರ ಬರಹಗಳು ಅತ್ಯಂತ ಆಕರ್ಷಕವಾಗಿರುತ್ತದೆ. ಪತ್ತೆದಾರಿ ಕತೆಗಳನ್ನು ಬರೆಯುವುದರಲ್ಲೂ ಇವರು ಪಳಗಿದ್ದಾರೆ. ಮೈಸೂರಿನ ದೂತ ಪತ್ರಿಕೆಗಾಗಿ ಇವರು ಅನೇಕ ಧಾರಾವಾಹಿಗಳನ್ನು ಬರೆದು ಕೊಟ್ಟಿದ್ದಾರೆ. ಕವನ, ಲೇಖನಗಳನ್ನು ಬರೆಯುವಾಗಲೂ ಇವರ ಕೈ ಸರಾಗವಾಗಿ ಚಲಿಸುತ್ತದೆ. ಇತ್ತೀಚೆಗೆ ಅಂದರೆ, ೨೦೦೮ರಲ್ಲಿ ಇವರು ಬರೆದ 'ಹಿಂದೂ ಕ್ರೈಸ್ತ ಗುರು' ಪುಸ್ತಕದ ರೂಪವನ್ನು ಪಡೆಯಿತು.
ಪರಿಚಯ
ಇವರು ಹುಟ್ಟಿದ್ದು ಚಿಕ್ಕಮಗಳೂರು ಜಿಲ್ಲೆಯ ಆಲ್ದೂರು ಬಳಿಯ ಸಣ್ಣ ಗ್ರಾಮದಲ್ಲಿ. ತಂದೆ ಕೆ.ಸಿ.ಜೋಸೆಫ್, ತಾಯಿ ಫಿಲೋಮಿನ. ಹನ್ನೊಂದು ಜನ ಮಕ್ಕಳಲ್ಲಿ ಇವರೇ ಎಲ್ಲಕ್ಕಿಂತ ಹಿರಿಯರು. ಇವರು ಹುಟ್ಟಿದ್ದು ೧೯೫೭, ನವೆಂಬರ್ ೨೩ ರಂದು. ತಮಗಿದ್ದ ಜಮೀನನ್ನು ತಮ್ಮ ಸಹೋದರರಿಗೆ ಕೊಟ್ಟು ಕಡೂರಿಗೆ ಬಂದು ನೆಲಸಿದ ಕೆ.ಸಿ.ಜೋಸೆಫ್ ದಂಪತಿಗಳು ತಮ್ಮದೇ ಆದ ಸೈಂಟ್ ಜಾರ್ಜ್ ಟೈರ್ಸ್ ಎಂಬ ಸಣ್ಣ ಪ್ರಮಾಣದ ಕೈಗಾರಿಕೋದ್ಯಮವನ್ನು ಸ್ಥಾಪಿಸಿ ಬೆಳೆಸಿದ್ದಾರೆ.
ಜಾರ್ಜ್ ರವರು ಬೆಳೆದದ್ದು, ವಿದ್ಯಾಭ್ಯಾಸ ಮಾಡಿದ್ದು ಕಡೂರಿನಲ್ಲೇ. ಇವರನ್ನು ಬರೆಯಲು ಪ್ರೇರೇಪಿಸಿದ್ದು ಅಂದು ಕಡೂರಿನ ನಿತ್ಯಾಧಾರ ಮಾತೆ ದೇವಾಲಯದ ಗುರುಗಳಾದ ಸ್ವಾಮಿ ಜೋ ಮೇರಿ ಲೋಬೊರವರು. ಇವರು ಮೊದಲ ಬರೆವಣಿಗೆ ಪ್ರಕಟವಾದದ್ದು ಚಿಕ್ಕಮಗಳೂರಿನ ನವಜ್ಯೋತಿ ಪತ್ರಿಕೆಯಲ್ಲಿ. ಸ್ವಾಮಿ ಪಾಸ್ಕಲ್ ಮರಿಯಪ್ಪ ಮತ್ತು ಸ್ವಾಮಿ ಜಾರ್ಜ್ ಡಿಸೋಜಾ ಇವರುಗಳು ಕೆ.ಜೆ.ಜಾರ್ಜ್ ರವರ ಬರವಣಿಗೆಗೆ ಉತ್ತೇಜನ ನೀಡಿ ಬೆಂಬಲಿಸಿದರು. ಇವರ ಪತ್ನಿ ಶ್ರೀಮತಿ ಫಿಲೋಮಿನ.ಎಂ.ಪಿ ರವರು ಬಿಳಿಕೆರೆ ಬಳಿಯ ಹಳೇಬೀಡು ಎಂಬ ಗ್ರಾಮದ ಸರಕಾರಿ ಶಾಲೆಯೊಂದರಲ್ಲಿ ಶಿಕ್ಷಕಿಯಾಗಿ ಕಾರ್ಯ ನಿರ್ವಹಿಸುತ್ತಿದ್ದರು. ಪ್ರಸ್ತುತ ಅವರು ಹುಣಸೂರು ತಾಲೋಕಿನ ಗೆರಸನ ಹಳ್ಳಿ ಎಂಬ ಗ್ರಾಮದ ಸರಕಾರಿ ಪ್ರೌಢಶಾಲೆಯಲ್ಲಿ ಶಿಕ್ಷಕಿಯಾಗಿ ಸೇವೆಯನ್ನು ಸಲ್ಲಿಸುತ್ತಿದ್ದಾರೆ. ಇವರ ವಾಸ್ತವ್ಯವೂ ಬಿಳಿಕೆರೆಯಲ್ಲೆ ಆಯಿತು. ಪ್ರಶಾಂತ್ ಮತ್ತು ಪ್ರತಾಪ್ ಈ ದಂಪತಿಗಳ ಪುತ್ರರು. ಬಹುತೇಕರು, ಅದೂ ಧರ್ಮಕ್ಷೇತ್ರದ ನೆರಳಿನಲ್ಲಿ ಜೀವಿಸುವವರು ತಮ್ಮ ಮಕ್ಕಳನ್ನು ಕಡ್ಡಾಯವಾಗಿ ಆಂಗ್ಲ ಮಾಧ್ಯಮ ಶಾಲೆಗಳಲ್ಲಿ ಕಲಿಸುವುದು ವಾಡಿಕೆ. ಜಾರ್ಜ್‌ರವರು ಇದಕ್ಕೆ ಅಪವಾದ. ತಮ್ಮ ಮಕ್ಕಳನ್ನು ಗ್ರಾಮೀಣ ಪರಿಸರದ ಸರಕಾರಿ ಶಾಲೆಗಳಲ್ಲಿ ಕಲಿಯಲು ಪ್ರೋತ್ಸಾಹಿಸಿದರು. ಅವರೂ ಸೇರಿದಂತೆ, ಅವರ ಪತ್ನಿ ಮತ್ತು ಮಕ್ಕಳು ಕನ್ನಡ ಮಾಧ್ಯಮದ ಸರಕಾರಿ ಶಾಲೆಗಳಲ್ಲಿ ತಮ್ಮ ವಿದ್ಯಾಭ್ಯಾಸವನ್ನು ಮಾಡಿದ್ದಾರೆ ಎಂಬುದು ಇಲ್ಲಿ ಪ್ರಸ್ತುತ.
ದೂತನ ಖಾಯಂ ಲೇಖಕರಾಗಿ
200px|thumb|Right ಇವರನ್ನು ಮೈಸೂರಿಗೆ ಆಹ್ವಾನಿಸಿ ಇವರನ್ನು ಒಬ್ಬ ಲೇಖಕನನ್ನಾಗಿ ಪ್ರಖ್ಯಾತಿಗೊಳಿಸಿದವರು ಸ್ವಾಮಿ ಡಾ.ದಯಾನಂದ ಪ್ರಭುರವರು. ಕೆ.ಜಿ.ಎಫ್.ನ 'ಭಾರತ್ ಅರ್ತ್ ಮೂವರ್ಸ್ ಲಿಮಿಟೆಡ್'ನಲ್ಲಿ ಉದ್ಯೋಗಿಯಾಗಿದ್ದ ಇವರ ಪ್ರತಿಭೆಯನ್ನು ಗುರುತಿಸಿದ ಡಾ.ಪ್ರಭುರವರು ದೂತ ಕ್ರೈಸ್ತ ಮಾಸಪತ್ರಿಕೆಯನ್ನೂ ಹಾಗೂ ಸಂತ ಫಿಲೋಮಿನ ವಸತಿಗೃಹವನ್ನು ನೋಡಿಕೊಳ್ಳಲು ಇವರ ಸಹಾಯವನ್ನು ಕೋರಿ ಇವರನ್ನು ಮೈಸೂರಿಗೆ ಆಹ್ವಾನಿಸಿದರು. ಕೇಂದ್ರ ಸರಕಾರದ ಉದ್ಯೋಗಿಯಗಿದ್ದ ಜಾರ್ಜ್ ರವರು ತಮ್ಮ ಉದ್ಯೋಗವನ್ನು ಬಿಟ್ಟು ಬರಲು ಒಪ್ಪಲಿಲ್ಲ. ಅದೆ ಸಮಯದಲ್ಲಿ ಸಂತ ಫಿಲೋಮಿನ ಚರ್ಚ್ ನ ಪ್ರಧಾನ ಗುರುಗಳಾದ ಸ್ವಾಮಿ ಗ್ರೆಗೊರಿಯುಸ್ ಮಾಡಪಿಳ್ಳಿಯವರು ನಡೆಸುತ್ತಿರುವ ಕಾರ್ಯಗಾರವೊಂದನ್ನು ನೋಡಿಕೊಳ್ಳಲು, ಅವರ ಮೇಲ್ವಿಚಾರಣೆಯ ಅನಾಥಾಲಯದಲ್ಲಿ ಎಸೆಸೆಲ್ಸಿ ಮುಗಿಸಿದ ಮಕ್ಕಳಿಗೆ ಕೈಗಾರಿಕೆಯಲ್ಲಿ ತರಬೇತಿಯನ್ನು ನೀಡಿ ಅವರ ಭವಿಷ್ಯವನ್ನು ರೂಪಿಸಲು ತಕ್ಕ ವ್ಯಕ್ತಿಯೊಬ್ಬರ ಅನ್ವೇಷಣೆಯಲ್ಲಿ ಇರುವುದಾಗಿಯೂ ತಿಳಿಸಿ, ದೂತ ಪತ್ರಿಕೆ, ವಸತಿಗೃಹ ಹಾಗೂ ಕಾರ್ಯಾಗಾರದ ಮೇಲ್ವಿಚಾರಣೆಯನ್ನು ನೋಡಿಕೊಳ್ಳುವುದರ ಮೂಲಕ ಹೆಚ್ಚಿನ ಸಂಭಾವನೆಯನ್ನು ಪಡೆಯಬಹುದೆಂದು ಹೇಳಿ ಮೈಸೂರಿಗೆ ಜಾರ್ಜ್ ರವರನ್ನು ಆಹ್ವಾನಿಸಿದರು. ಸಾಕಷ್ಟು ಯೋಚಿಸಿದ ಬಳಿಕ ತಮ್ಮ ಒಪ್ಪಿಗೆಯನ್ನು ನೀಡಿದ ಶ್ರೀಯುತರು ೧೯೮೨, ಮೇ ೧೫ರಂದು ಮೈಸೂರಿಗೆ ಬಂದರಲ್ಲದೇ ದೂತನ ಬೆಳವಣಿಗೆಯಲ್ಲಿ ಸಕ್ರಿಯ ಪಾತ್ರವನ್ನೂ ವಹಿಸಿದರು.
ಸಂತ ಫಿಲೋಮಿನಾ ಐಟಿಐನ ಸ್ಥಾಪನೆಯಲ್ಲಿ ಪ್ರಮುಖ ಪಾತ್ರ
೮೦ರ ದಶಕದಲ್ಲಿ ರಾಜ್ಯ ಸರಕಾರ ಮೈಸೂರು ನಗರ ಮತ್ತು ಅದರ ಸುತ್ತಮುತ್ತಲಿನ ಪ್ರದೇಶವನ್ನು ಕೈಗಾರಿಕಾ ಪ್ರದೇಶವನ್ನಾಗಿ ಅಭಿವೃದ್ಧಿ ಪಡಿಸುವ ಯೋಜನೆಯನ್ನು ಹಾಕಿಕೊಡಿತ್ತು. ಇದನ್ನು ಮನಗಂಡ ಫಾದರ್ ಗ್ರೆಗೊರಿಯುಸ್ ರವರು ತಾವು ನಡೆಸುತ್ತಿರುವ ಅನಾಥಾಲಯದ ಮಕ್ಕಳ ಮುಂದಿನ ಭವಿಷ್ಯವನ್ನು ಮನದಲ್ಲಿರಿಸಿಕೊಂಡು, ಅವರಿಗೆ ತರಬೇತಿಯನ್ನು ನೀಡಲು ಕಾರ್ಯಾಗಾರವೊಂದನ್ನು ಸ್ಥಾಪಿಸಿದರೆ ಹೇಗೆ ಎಂದು ಆಲೋಚಿಸಿ, ಹೊಸ ಕಟ್ಟಡದೊಂದಿಗೆ, ಕೆಲವು ಯಂತ್ರಗಳನ್ನು ಖರೀದಿಸಲು ಹಾಲೆಂಡಿನ ಸಂಸ್ಥೆಯೊಂದಿಗೆ ಸಂಪರ್ಕಿಸಿದ್ದರು. ಅವರ ಯೋಜನೆಗೆ ಅಸ್ತು ಎಂದ ಹಾಲೆಂಡ್ ಸಹಾಯ ಹಸ್ತ ನೀಡಲು ಮುಂದಾಗಿತ್ತು. ಅವರ ಸಹಾಯದಿಂದ ಕೆಲವು ಯಂತ್ರೋಪಕರಣಗಳನ್ನು ಖರೀದಿಸಿದ್ದ ಸ್ವಾಮಿ ಗ್ರೆಗೊರಿಯುಸ್ ರವರು ಸಂತ ಫಿಲೋಮಿನ ವಸತಿಗೃಹ ಮತ್ತು ಗುಡ್ ಶೆಪರ್ಡ್ ಕಾನ್ವೆಂಟ್ ನಡುವಿನ, ಅವರದೇ ಸುಪರ್ದಿಯಲ್ಲಿದ್ದ ಒಂದು ಕಟ್ಟಡವನ್ನು ಉಪಯೋಗಿಸಿ ಅದರಲ್ಲಿ ಯಂತ್ರಗಳನ್ನು ಅಳವಡಿಸಿ ಕಾರ್ಯಾಗಾರವನ್ನು ಸ್ಥಾಪಿಸದ್ದರು. ಅದನ್ನು ತಮ್ಮ ವಶಕ್ಕೆ ತೆಗೆದುಕೊಂಡ ಕೆ.ಜೆ.ಜಾರ್ಜ್ ರವರು ಮುಂದೆ ಅದನ್ನು ಹಾಗೆಯೇ ಉಳಿಸಿ ತರಬೇತಿಯನ್ನು ನೀಡಿದರೆ ತರಬೇತಿ ಪಡೆದವರಿಗೆ ಭವಿಷ್ಯವಿರುವುದಿಲ್ಲವೆಂದು ಯೋಚಿಸಿ, ಕೇಂದ್ರ ಸರಕಾರದ ಸಂಯೋಜನೆಯಡಿಯಲ್ಲಿ ಉದ್ಯೋಗಕ್ಕಾಗಿ ತರಬೇತಿಯನ್ನು ನೀಡುವ ಸಂಸ್ಥೆಯನ್ನಾಗಿ ಮಾಡೋಣವೆಂದು ನಿರ್ಧರಿಸಿದರು. ಇದಕ್ಕಾಗಿ ಪೂಜ್ಯರ ಅನುಮತಿಯನ್ನು ಪಡೆದು ಅದನ್ನು 'ಸಂತ ಫಿಲೋಮಿನಾ ಕೈಗಾರಿಕಾ ತರಬೇತಿ ಸಂಸ್ಥೆ'ಯನ್ನಾಗಿ ಪರಿವರ್ತಿಸಿದರು. ಅಲ್ಲಿಯವರೆಗೆ ಆ ಪರಿಕಲ್ಪನೆ ಯಾರಿಗೂ ಬಂದಿರಲಿಲ್ಲವೆಂಬುದು ಇಲ್ಲಿ ಗಮನಿಸಬೇಕಾದ ಅಂಶ.
ಅಭಿವೃದ್ಧಿ ಹೊಂದಿದ ರಾಷ್ಟ್ರ
thumb|350px|ಅಭಿವೃದ್ದಿ ಹೊಂದಿದ ರಾಷ್ಟ್ರಗಳನ್ನು ನೀಲಿ ಬಣ್ಣದಲ್ಲಿ ತೋರಿಸಲಾಗಿದೆ (೨೦೦೮ ರಂತೆ ಐಎಂಎಫ್ ಪ್ರಕಾರ). ಅಭಿವೃದ್ಧಿ ಹೊಂದಿದ ರಾಷ್ಟ್ರ ಪದವನ್ನು ಕೆಲವು ಮಾನದಂಡಗಳಳ್ಲಿ ಅತೀ ಹೆಚ್ಚಿನ ಮಟ್ಟದ ಅಭಿವೃದ್ಧಿಯನ್ನು ಹೊಂದಿದ ರಾಷ್ಟ್ರಗಳನ್ನು ವಿವರಿಸಲು ಬಳಸಲಾಗುತ್ತದೆ. ಯಾವ ಮಾನದಂಡ ಮತ್ತು ಯಾವ ರಾಷ್ಟ್ರಗಳನ್ನು ಅಭಿವೃದ್ಧಿ ಹೊಂದಿದ ಎಂದು ವರ್ಗೀಕರಿಸಲಾಗಿದೆ ಎನ್ನುವುದು ವಿವಾದಾಸ್ಪದವಾದ ವಿಷಯಗಳನ್ನು ಮತ್ತು ಪ್ರಬಲವಾದ ವಾದವನ್ನು ಒಳಗೊಂಡಿದೆ. ಆರ್ಥಿಕ ಮಾನದಂಡವು ಚರ್ಚೆಗಳಲ್ಲಿ ಪ್ರಮುಖ ವಸ್ತುವಾಗಲಿದೆ. ಅಂತಹ ಒಂದು ಮಾನದಂಡವೆಂದರೆ ತಲಾವಾರು ರಾಷ್ಟ್ರೀಯ ಆದಾಯ; ಹೆಚ್ಚಿನ ತಲಾವಾರು ರಾಷ್ಟ್ರೀಯ ನಿವ್ವಳ ದೇಶೀಯ ಉತ್ಪನ್ನ (ಜಿಡಿಪಿ) ದೊಂದಿಗಿನ ರಾಷ್ಟ್ರಗಳನ್ನು ಈ ಮೂಲಕ ಅಭಿವೃದ್ಧಿ ಹೊಂದಿದ ರಾಷ್ಟ್ರಗಳೆಂದು ವಿವರಿಸಲಾಗುತ್ತದೆ. ಮತ್ತೊಂದು ಆರ್ಥಿಕ ಮಾನದಂಡವೆಂದರೆ ಕೈಗಾರಿಕೀಕರಣ; ತೃತೀಯ ಶ್ರೇಣಿಯ ಮತ್ತು ಉದ್ಯಮದ ಚತುಷ್ಕ ವಿಭಾಗಗಳು ಪ್ರಬಲವಾಗಿರುವ ರಾಷ್ಟ್ರಗಳನ್ನು ಈ ಮೂಲಕ ಅಭಿವೃದ್ಧಿ ಹೊಂದಿದ ರಾಷ್ಟ್ರಗಳೆಂದು ವಿವರಿಸಲಾಗುತ್ತದೆ. ತೀರಾ ಇತ್ತೀಚೆಗೆ ಆರ್ಥಿಕ ಕ್ರಮಗಳು, ಇತರ ಕ್ರಮಗಳೊಂದಿಗೆ ರಾಷ್ಟ್ರೀಯ ವರಮಾನ, ಜೀವನ ನಿರೀಕ್ಷೆಗೆ ಸೂಚಕಗಳು ಮತ್ತು ಶಿಕ್ಷಣವನ್ನು ಒಗ್ಗೂಡಿಸುವ ಮತ್ತೊಂದು ಮಾಪನವಾದ ಮಾನವ ಬೆಳವಣಿಗೆ ಸೂಚಕ (ಹೆಚ್‌ಡಿಐ)ಯು ಪ್ರಮುಖವಾಗಿದೆ. ಈ ಮಾನದಂಡವು ಅಭಿವೃದ್ಧಿ ಹೊಂದಿದ ರಾಷ್ಟ್ರಗಳನ್ನು ಅತೀ ಹೆಚ್ಚಿನ (ಹೆಚ್‌ಡಿಐ) ಮೌಲ್ಯಮಾಪನದೊಂದಿಗೆ ವಿವರಿಸುತ್ತದೆ. ಆದರೆ, ಯಾವುದೇ ಕ್ರಮಗಳನ್ನು ಬಳಸಿದರೂ ಸಹ "ಅಭಿವೃದ್ಧಿ ಹೊಂದಿದ" ಸ್ಥಾನವನ್ನು ನಿರ್ಣಯಿಸುವಲ್ಲಿ ಹಲವು ವೈಪರೀತ್ಯಗಳು ಇವೆ. ಇಂತಹ ಲಕ್ಷಣಗಳಿಗೆ ಹೊಂದಿಕೆಯಾಗದ ರಾಷ್ಟ್ರಗಳನ್ನು ಅಭಿವೃದ್ಧಿ ಹೊಂದುತ್ತಿರುವ ರಾಷ್ಟ್ರಗಳು ಎಂದು ವರ್ಗೀಕರಿಸಲಾಗಿದೆ.
ವ್ಯಾಖ್ಯಾನ
ವಿಶ್ವಸಂಸ್ಥೆಯ ಮಾಜಿ ಪ್ರಧಾನ ಕಾರ್ಯದರ್ಶಿಗಳಾದ ಕೋಫಿ ಅನ್ನಾನ್ ಅವರು ಅಭಿವೃದ್ಧಿ ಹೊಂದಿದ ರಾಷ್ಟ್ರವನ್ನು ಈ ಮುಂದಿನಂತೆ ವ್ಯಾಖ್ಯಾನಿಸಿದ್ದಾರೆ: "ತನ್ನ ಎಲ್ಲಾ ನಾಗರಿಕರಿಗೆ ಸುರಕ್ಷಿತವಾದ ಪರಿಸರದಲ್ಲಿ ಮುಕ್ತ ಮತ್ತು ಆರೋಗ್ಯಪೂರ್ಣ ಜೀವನವನ್ನು ಆನಂದಿಸಲು ಅನುವು ಮಾಡಿಕೊಡುವ ರಾಷ್ಟ್ರವು ಅಭಿವೃದ್ಧಿ ಹೊಂದಿದ ರಾಷ್ಟ್ರವಾಗಿದೆ." ಆದರೆ ವಿಶ್ವಸಂಸ್ಥೆಯ ಅಂಕಿಅಂಶಗಳ ವಿಭಾಗದ ಅನುಸಾರ, ಮತ್ತು ಅದು ಹೇಳುವಂತೆ ವಿಶ್ವಸಂಸ್ಥೆಯು ಹೀಗೂ ಹೇಳುತ್ತದೆ .  ಅಂತರಾಷ್ಟ್ರೀಯ ವ್ಯಾಪಾರ ಅಂಕಿಅಂಶಗಳಲ್ಲಿ, ದಕ್ಷಿಣ ಆಫ್ರಿಕನ್ ಕಸ್ಟಮ್ಸ್ ಒಕ್ಕೂಟವನ್ನು ಅಭಿವೃದ್ಧಿಹೊಂದಿದ ಪ್ರಾಂತ್ಯವೆಂದು ಮತ್ತು ಇಸ್ರೇಲ್ ಅನ್ನು ಅಭಿವೃದ್ಧಿ ಹೊಂದಿದ ರಾಷ್ಟ್ರವೆಂದು ಪರಿಗಣಿಸಲಾಗಿದೆ; ಹಿಂದಿನ ಯುಗೋಸ್ಲೇವಿಯಾದಿಂದ ಉದಯಿಸಿದ ರಾಷ್ಟ್ರಗಳನ್ನು ಅಭಿವೃದ್ಧಿ ಹೊಂದುತ್ತಿರುವ ರಾಷ್ಟ್ರಗಳೆಂದು ಪರಿಗಣಿಸಲಾಗಿದೆ; ಮತ್ತು ಪೂರ್ವ ಯುರೋಪ್ ಮತ್ತು ಯುರೋಪಿನಲ್ಲಿನ ಸ್ವತಂತ್ರ ರಾಜ್ಯಗಳ ಕಾಮನ್ವೆಲ್ತ್ (ಕೋಡ್ 172) ಅನ್ನು ಅಭಿವೃದ್ಧಿ ಹೊಂದಿದ ಅಥವಾ ಅಭಿವೃದ್ದಿ ಹೊಂದುತ್ತಿರುವ ಪ್ರಾಂತ್ಯಗಳೆರಡರಲ್ಲೂ ಸೇರಿಸಲಾಗಿಲ್ಲ''. ಏಪ್ರಿಲ್ 2004 ರ ಮೊದಲಿನ ಐಎಮ್ಎಫ್ನ ವರ್ಗೀಕರಣದ ಪ್ರಕಾರ, ಪೂರ್ವ ಯುರೋಪ್ (ವಿಶ್ವಸಂಸ್ಥೆಗಳಲ್ಲಿ ಪೂರ್ವ ಯುರೋಪ್‌ಗೆ ಇನ್ನೂ ಸಹ ಒಳಪಟ್ಟಿರುವ ಮಧ್ಯ ಯುರೋಪಿಯನ್ ರಾಷ್ಟ್ರಗಳನ್ನು ಸೇರಿಸಿಕೊಂಡು)ನ ಎಲ್ಲಾ ರಾಷ್ಟ್ರಗಳು ಹಾಗೂ ಮಧ್ಯ ಏಷ್ಯಾದ ಹಿಂದಿನ ಸೋವಿಯತ್ ಒಕ್ಕೂಟ (ಯು.ಎಸ್.ಎಸ್.ಆರ್.)ದ ರಾಷ್ಟ್ರಗಳು (ಕಜಕಸ್ತಾನ್, ಉಜ್ಬೇಕಿಸ್ತಾನ್, ಕಿರ್ಗಿಸ್ತಾನ್, ತಜಾಕಿಸ್ತಾನ್ ಮತ್ತು ತುರ್ಕಮೇನಿಸ್ತಾನ್) ಮತ್ತು ಮಂಗೋಲಿಯಾ ರಾಷ್ಟ್ರಗಳನ್ನು ಅಭಿವೃದ್ಧಿ ಹೊಂದಿದ ಅಥವಾ ಅಭಿವೃದ್ಧಿ ಹೊಂದುತ್ತಿರುವ ರಾಷ್ಟ್ರಗಳಡಿಯಲ್ಲಿ ಸೇರಿಸಲಾಗಿಲ್ಲ, ಆದರೆ ಅವುಗಳನ್ನು "ಪರಿವರ್ತನೆಯ ರಾಷ್ಟ್ರಗಳು" ಎಂದು ಉಲ್ಲೇಖಿಸಲಾಗಿದೆ; ಆದರೆ ಅವುಗಳನ್ನು ಇದೀಗ ವಿಶಾಲವಾಗಿ (ಅಂತರಾಷ್ಟ್ರೀಯ ವರದಿಗಳಲ್ಲಿ) "ಅಭಿವೃದ್ಧಿ ಹೊಂದುತ್ತಿರುವ ರಾಷ್ಟ್ರಗಳು" ಎಂದು ಕರೆಯಲಾಗಿದೆ. 21ನೇ ಶತಮಾನದಲ್ಲಿ, ಮೂಲ ನಾಲ್ಕು ಏಷ್ಯನ್ ಟೈಗರ್‌ಗಳು (ಅವುಗಳೆಂದರೆ ಹಾಂಗ್ ಕಾಂಗ್, ತೈವಾನ್  , ಸಿಂಗಾಪುರ್  ಮತ್ತು ದಕ್ಷಿಣ ಕೊರಿಯಾ   ) ಗಳನ್ನು ಸೈಪ್ರಸ್ , ಚೆಕ್ ರಿಪಬ್ಲಿಕ್ , ಇಸ್ರೇಲ್ , ಮಾಲ್ಟಾ , ಸ್ಲೊವೇಕಿಯಾ ಮತ್ತು ಸ್ಲೊವೇನಿಯಾ ದೊಂದಿಗೆ "ಅಭಿವೃದ್ಧಿ ಹೊಂದಿದ" ಪ್ರಾಂತ್ಯಗಳು ಅಥವಾ ಪ್ರದೇಶಗಳೆಂದು ಪರಿಗಣಿಸಲಾಗಿದೆ.
ಮಾನವ ಅಭಿವೃದ್ಧಿ ಸೂಚ್ಯಾಂಕ
thumb|right|400px|ಮಾನವ ಅಭಿವೃದ್ಧಿ ಸೂಚ್ಯಾಂಕವನ್ನು ಸೂಚಿಸುತ್ತಿರುವ ವಿಶ್ವದ ಭೂಪಟ (೨೦೦೮ ರ ದತ್ತಾಂಶವನ್ನು ಆಧರಿಸಿ, ೨೦೧೦ ರ ನವೆಂಬರ್ ೪ ರಂದು ಪ್ರಕಟಿಸಲಾಗಿದೆ)
ಯುಎನ್ ಹೆಚ್‌ಡಿಐ ಎನ್ನುವುದು ಮಾನವ ಅಭಿವೃದ್ಧಿಯಲ್ಲಿ ರಾಷ್ಟ್ರದ ಮಟ್ಟವನ್ನು ಮಾಪನ ಮಾಡುವ ಅಂಕಿಅಂಶಗಳ ಕ್ರಮವಾಗಿದೆ. ಹೆಚ್ಚಿನ ಹೆಚ್‌ಡಿಐ ಗಳಿಕೆ ಮತ್ತು ಸಮೃದ್ಧ ಆರ್ಥಿಕ ಸ್ಥಿತಿಯನ್ನು ಹೊಂದುವುದರ ನಡುವೆ ಬಲವಾದ ಪರಸ್ಪರ ಸಂಬಂಧವಿದ್ದರೂ, ಆಧಾಯ ಅಥವಾ ಉತ್ಪಾದನೆಗಿಂತ ಹೆಚ್ಚಿನದಾಗಿ ಹೆಚ್‌ಡಿಐ ಕಾರಣವಾಗುತ್ತದೆ ಎಂದು ಯುಎನ್ ಸೂಚಿಸುತ್ತದೆ. ಜಿಡಿಪಿ ತಲಾವಾರು ಅಥವಾ ತಲಾವಾರು ರಾಷ್ಟ್ರೀಯ ಆದಾಯಕ್ಕೆ ವಿಭಿನ್ನವಾಗಿ, ಆದಾಯವು ಹೇಗೆ "ಶಿಕ್ಷಣ ಮತ್ತು ಆರೋಗ್ಯದ ಅವಕಾಶಗಳಿಗೆ ಮತ್ತು ತನ್ಮೂಲಕ ಹೆಚ್ಚಿನ ಮಟ್ಟದ ಮಾನವ ಅಭಿವೃದ್ಧಿಗೆ ಬಳಕೆಯಾಯಿತು " ಎನ್ನುವುದು ಹೆಚ್‌ಡಿಐ ಪರಿಗಣಿಸುತ್ತದೆ." 1980 ರಿಂದ ನಾರ್ವೆ (2001–2006, 2009 ಮತ್ತು 2010), ಜಪಾನ್ (1990–91 ಮತ್ತು 1993), ಕೆನಡಾ (1992 ಮತ್ತು 1994–2000) ಮತ್ತು ಐಸ್‌ಲ್ಯಾಂಡ್ (2007–08) ಹೆಚ್ಚಿನ ಹೆಚ್‌ಡಿಐ ಅಂಕವನ್ನು ಹೊಂದಿದ್ದವು. ಪ್ರಮುಖ 42 ರಾಷ್ಟ್ರಗಳು ಬಾರ್ಬಡೋಸ್ನಲ್ಲಿ 0.788 ರಿಂದ ನಾರ್ವೆಯಲ್ಲಿ 0.938 ರವರೆಗೆ ಅಂಕಗಳನ್ನು ಗಳಿಸಿವೆ. ಐಎಮ್ಎಫ್ ಅಥವಾ ಸಿಐಎ ಯು "ಸುಧಾರಿತ" (2009 ರಂತೆ),ಪಟ್ಟಿ ಮಾಡಲ್ಪಟ್ಟ ಹಲವು ರಾಷ್ಟ್ರಗಳು 0.788 ಕ್ಕೂ ಹೆಚ್ಚು (2008 ರಂತೆ) ಹೆಚ್‌ಡಿಐ ಅನ್ನು ಹೊಂದಿವೆ. 0.788 ಮತ್ತು ಹೆಚ್ಚಿನ (2008 ರಂತೆ) ಹೆಚ್‌ಡಿಐ ಅನ್ನು ಹೊಂದಿರುವ ಹಲವು ರಾಷ್ಟ್ರಗಳನ್ನು ಸಹ ಐಎಮ್ಎಫ್ ಅಥವಾ ಸಿಐಎ ಗಳು "ಸುಧಾರಿತ" (2009 ರಂತೆ) ಪಟ್ಟಿ ಮಾಡಿವೆ. ಆದ್ದರಿಂದ, ಹಲವು "ಸುಧಾರಿತ ಹಣಕಾಸು ವ್ಯವಸ್ಥೆಗಳನ್ನು" (2009 ರಂತೆ) 0.9 ಅಥವಾ ಹೆಚ್ಚಿನ (2007 ರಂತೆ) ಹೆಚ್‌ಡಿಐ ಅಂಕದ ಮೇಲೆ ನಿರೂಪಿಸಲಾಗಿದೆ. ಇತ್ತೀಚಿನ ಸೂಚ್ಯಾಂಕವನ್ನು 2010 ರ ನವೆಂಬರ್ 4 ರಂದು ಬಿಡುಗಡೆಗೊಳಿಸಲಾಗಿದೆ ಮತ್ತು 2008 ರ ವರೆಗಿನ ಅವಧಿಯನ್ನು ಒಳಗೊಳ್ಳುತ್ತದೆ. ಮುಂದಿನ ರಾಷ್ಟ್ರಗಳನ್ನು 0.788 ಅಥವಾ ಹೆಚ್ಚಿನ ಹೆಚ್‌ಡಿಐಯೊಂದಿಗೆ "ಅತೀ ಹೆಚ್ಚಿನ ಮಾನವ ಅಭಿವೃದ್ಧಿ"ಯನ್ನು ಹೊಂದಿರುವ ರಾಷ್ಟ್ರಗಳಾಗಿ ವರ್ಗೀಕರಿಸಲಾಗಿದೆ ಮತ್ತು ಅವುಗಳನ್ನು " ಅಭಿವೃದ್ಧಿ ಹೊಂದಿದ ರಾಷ್ಟ್ರಗಳು" ಎಂದು ಪರಿಗಣಿಸಲಾಗಿದೆ.
ಅಭಿವೃದ್ಧಿ ಹೊಂದಿದ ರಾಷ್ಟ್ರಗಳ ಇತರ ಪಟ್ಟಿಗಳು
ಕೇವಲ ಮೂರು ಸಂಸ್ಥೆಗಳು ಮಾತ್ರ "ಅಭಿವೃದ್ಧಿ ಹೊಂದಿದ ರಾಷ್ಟ್ರಗಳ" ಪಟ್ಟಿಗಳನ್ನು ತಯಾರಿಸಿವೆ. ಮೂರು ಸಂಸ್ಥೆಗಳು ಮತ್ತು ಅವುಗಳ ಪಟ್ಟಿಗಳು ಯುಎನ್ ಪಟ್ಟಿಯಾಗಿದೆ (ಮೇಲೆ ತೋರಿಸಲಾಗಿದೆ), ಸಿಐಎ ಪಟ್ಟಿ ಮತ್ತು ಎಫ್‌ಟಿಎಸ್ಇ ಸಮೂಹದ ಪಟ್ಟಿಯನ್ನು ಅವುಗಳು ಅಭಿವೃದ್ಧಿ ಹೊಂದಿದ ರಾಷ್ಟ್ರಗಳು ಮತ್ತು ಹೆಚ್ಚಿನ ಆದಾಯ ಮತ್ತು ಅಭಿವೃದ್ಧಿ ಹೊಂದಿದ ಮಾರುಕಟ್ಟೆಗಳೊಂದಿಗೆ ಸಹಯೋಗದ ಕಾರಣದಿಂದಾಗಿ ಸೇರಿಸಲಾಗಿಲ್ಲ ಮತ್ತು ನೇರವಾಗಿ ಪ್ರಸ್ತುತವಾದವು ಎಂದು ಇಲ್ಲಿ ಪರಿಗಣಿಸಲಾಗುವುದಿಲ್ಲ. ಆದರೆ ಹಲವು ಸಂಸ್ಥೆಗಳು ಪಟ್ಟಿಗಳನ್ನು ರಚಿಸಿದ್ದು, ಅವುಗಳನ್ನು ಕೆಲವೊಮ್ಮೆ ಜನರು ಅಭಿವೃದ್ಧಿ ಹೊಂದಿದ ರಾಷ್ಟ್ರಗಳು ಎಂದು ಚರ್ಚಿಸಿದಾಗ ಉಲ್ಲೇಖಿಸಲಾಗುತ್ತದೆ. ಐಎಮ್ಎಫ್ 34 "ಸುಧಾರಿತ ಆರ್ಥಿಕ ವ್ಯವಸ್ಥೆಗಳನ್ನು" ಗುರುತಿಸಿದೆ, ಓಇಸಿಡಿ ಯು ವ್ಯಾಪಕವಾಗಿ 'ಅಭಿವೃದ್ಧಿ ಹೊಂದಿದ ರಾಷ್ಟ್ರಗಳ ಸಮೂಹ' ಎಂದೂ ಹೆಸರಾಗಿದೆ. ವು 30 ಸದಸ್ಯರನ್ನು ಹೊಂದಿದೆ. ವಿಶ್ವ ಬ್ಯಾಂಕ್ 66 " ಹೆಚ್ಚಿನ ಆದಾಯದ ರಾಷ್ಟ್ರಗಳನ್ನು" ಗುರುತಿಸಿದೆ. ಇಐಯು ನ ಜೀವನದ ಗುಣಮಟ್ಟ ಸಮೀಕ್ಷೆ ಮತ್ತು ಜನಕಲ್ಯಾಣ ರಾಜ್ಯಗಳೊಂದಿಗಿನ ದೇಶಗಳ ಪಟ್ಟಿಯನ್ನೂ ಸಹ ಇಲ್ಲಿ ಒಳಪಡಿಸಿಕೊಳ್ಳಲಾಗಿದೆ. ಈ ಎಲ್ಲಾ ಪಟ್ಟಿಗಳನ್ನು ಬಳಸಲು ಮಾನದಂಡ ಮತ್ತು ಈ ಪಟ್ಟಿಗಳಲ್ಲಿ ಸೇರ್ಪಡಿಸಲು ರಾಷ್ಟ್ರಗಳನ್ನು ಸಾಮಾನ್ಯವಾಗಿ ಸರಿಯಾಗಿ ಉಚ್ಚರಿಸಲಾಗಿಲ್ಲ ಮತ್ತು ಈ ಪಟ್ಟಿಗಳಲ್ಲಿ ಹಲವು ಹಳೆಯ ದತ್ತಾಂಶದ ಮೇಲೆ ಆಧರಿತವಾಗಿದೆ.
ಐಎಮ್ಎಫ್ ಸುಧಾರಿತ ಆರ್ಥಿಕ ವ್ಯವಸ್ಥೆಗಳು
ಸುಧಾರಿತ ಆರ್ಥಿಕ ವ್ಯವಸ್ಥೆಗಳ ಐಎಮ್ಎಫ್‌ನ ಪಟ್ಟಿಯ ಹಳೆಯ ಆವೃತ್ತಿಯ ಮಾರ್ಪಡಿತ ಆವೃತ್ತಿಯನ್ನು ಸಿಐಎ ಹೊಂದಿದೆ. ಐಎಮ್ಎಫ್‌ನ ಸುಧಾರಿತ ಆರ್ಥಿಕ ವ್ಯವಸ್ಥೆಗಳ ಪಟ್ಟಿಯು ಕೆಲವು ಚಿಕ್ಕ ರಾಷ್ಟ್ರಗಳನ್ನು "ಸಂಭಾವ್ಯವಾಗಿ ಒಳಗೊಳ್ಳುತ್ತದೆ" ಎಂದು ಸಿಐಎ ಗಮನಿಸಿದೆ. ಇವುಗಳು ಯಾವುವೆಂದರೆ:
ಅಭಿವೃದ್ಧಿ ಸಹಾಯಕ ಸಮಿತಿ ಸದಸ್ಯರು
thumb|right|300px|ಓಇಸಿಡಿ ಅಭಿವೃದ್ಧಿ ಸಹಾಯ ಸಮಿತಿಯ ಸದಸ್ಯರು. ಒಟ್ಟು 24 ಸದಸ್ಯರುಗಳಿದ್ದಾರೆ- ಅಭಿವೃದ್ಧಿ ಹೊಂದುತ್ತಿರುವ ರಾಷ್ಟ್ರಗಳಲ್ಲಿ ಅಭಿವೃದ್ದಿ ಸಹಾಯ ಮತ್ತು ಬಡತನ ಕಡಿಮೆಗೊಳಿಸುವಿಕೆಯ ಕುರಿತಂತೆ ಸಮಸ್ಯೆಗಳ ಬಗ್ಗೆ ಚರ್ಚಿಸುವ ವಿಶ್ವದ ಪ್ರಮುಖ ದಾನಿ ರಾಷ್ಟ್ರಗಳ ಸಮೂಹವಾದ ಅಭಿವೃದ್ಧಿ ಸಹಾಯಕ ಸಮಿತಿಯಲ್ಲಿ ಆಯ್ಕೆ ಮಾಡಿದ 23 ಒಇಸಿಡಿ ಸದಸ್ಯ ರಾಷ್ಟ್ರಗಳು ಮತ್ತು ಯುರೋಪಿಯನ್ ಕಮೀಷನ್. , ಮುಂದಿನ ಓಇಸಿಡಿ ಸದಸ್ಯ ರಾಷ್ಟ್ರಗಳು ಡಿಎಸಿ ಸದಸ್ಯರುಗಳಾಗಿವೆ:
ಡಿಎಸಿ ಸದಸ್ಯತ್ವವು ಮುಂದಿನ ಓಇಸಿಡಿ ಸದಸ್ಯರುಗಳನ್ನು ಹೊರತುಪಡಿಸಿದೆ: 🇨🇱 chile, 🇨🇿 czech republic, 🇭🇺 hungary, 🇮🇸 iceland, 🇮🇱 israel, 🇲🇽 mexico, 🇵🇱 poland, 🇸🇰 slovakia, 🇸🇮 slovenia ಮತ್ತು 🇹🇷 turkey.
ಹೆಚ್ಚು ಆದಾಯದ ಓಇಸಿಡಿ ಸದಸ್ಯರುಗಳು
ಮೂರು ಇತರ ಓಇಸಿಡಿ ಸದಸ್ಯರುಗಳಿದ್ದರೂ 30 ಹೆಚ್ಚಿನ ಆದಾಯದ ಓಇಸಿಡಿ ಸದಸ್ಯರುಗಳಿದ್ದಾರೆ, (🇲🇽 mexico, 🇹🇷 turkey, ಮತ್ತು 🇨🇱 chile) ಗಳು ಹೆಚ್ಚಿನ ಆದಾಯದ ಸದಸ್ಯರುಗಳಲ್ಲ (ಆದರೆ ಮೇಲು ಮಧ್ಯಮ ಆದಾಯ ಆರ್ಥಿಕ ವ್ಯವಸ್ಥೆಗಳಾಗಿವೆ), ಹಾಗೂ 🇪🇪 estonia (ಹೆಚ್ಚಿನ ಆದಾಯದ ಆರ್ಥಿಕತೆಯಾಗಿ) ಓಇಸಿಡಿ ಅನ್ನು 2010 ರಲ್ಲಿ ಸೇರುವ ನಿರೀಕ್ಷೆ ಇದೆ . 2010 ರಂತೆ, ಹೆಚ್ಚಿನ-ಆದಾಯ ಓಇಸಿಡಿ ಸದಸ್ಯತ್ವವು ಈ ಮುಂದಿನಂತಿದೆ: ಯುರೋಪ್ ನಲ್ಲಿ 23 ರಾಷ್ಟ್ರಗಳು:
ಏಷ್ಯಾದಲ್ಲಿ 3 ರಾಷ್ಟ್ರಗಳು: ಉತ್ತರ ಅಮೇರಿಕದಲ್ಲಿ ೨ ರಾಷ್ಟ್ರಗಳು: ಓಷಿಯಾನಿಯಾದಲ್ಲಿ 2 ರಾಷ್ಟ್ರಗಳು:
2005 ರ ಅರ್ಥಶಾಸ್ತ್ರಜ್ಞರ ಜೀವನದ ಗುಣಮಟ್ಟದ ಸಮೀಕ್ಷೆ
ಬದುಕುವಿಕೆಯ ಮಾನದಂಡಗಳು ಮತ್ತು ಜೀವನದ ಗುಣಮಟ್ಟದ ಬಗ್ಗೆ ಎಕನಾಮಿಸ್ಟ್ ಇಂಟೆಲಿಜೆನ್ಸ್ ಯೂನಿಟ್ ನಡೆಸಿದ ಸಂಶೋಧನೆಯು ಜೀವನದ ಗುಣಮಟ್ಟದ ಸೂಚ್ಯಂಕಕ್ಕೆ ಕಾರಣವಾಗಿದೆ. 2005 ರಂತೆ, ಹೆಚ್ಚು ಶ್ರೇಯಾಂಕಿತ ಆರ್ಥಿಕ ವ್ಯವಸ್ಥೆಗಳೆಂದರೆ
<ol></ol></li></li></li></li></li></li> [315] ಐಸ್‌ಲ್ಯಾಂಡ್ <li>[316] ಇಟಲಿ <li>[317] ಡೆನ್ಮಾರ್ಕ್‌ <li>[318] ಸ್ಪೇನ್‌ <li>[319] ಸಿಂಗಾಪುರ್‌ <li>[320] ಫಿನ್ಲೆಂಡ್‌
<ol></ol></li></li></li></li></li></li> [329] ಪೋರ್ಚುಗಲ್‌ <li>[330] ಆಸ್ಟ್ರಿಯಾ <li>[331] ತೈವಾನ್‌ <li>[332] ಗ್ರೀಸ್ <li>[333] ಸೈಪ್ರಸ್ <li>[334] ಬೆಲ್ಜಿಯಂ
೨೦೧೦ ರ ನ್ಯೂಸ್‌ವೀಕ್‌ನ ಜೀವನದ ಗುಣಮಟ್ಟದ ಸಮೀಕ್ಷೆ
ಬದುಕುವಿಕೆಯ ಮಾನದಂಡಗಳು ಮತ್ತು ಜೀವನದ ಗುಣಮಟ್ಟದ ಬಗ್ಗೆ ನ್ಯೂಸ್‌ವೀಕ್ ನಡೆಸಿದ ಸಂಶೋಧನೆಯು "ಆರೋಗ್ಯ, ಶಿಕ್ಷಣ, ಆರ್ಥಿಕತೆ ಮತ್ತು ರಾಜಕೀಯವನ್ನು ಮಾಪನ ಮಾಡುವ "ವಿಶ್ವದ ಅತ್ಯುತ್ತಮ ರಾಷ್ಟ್ರಗಳ" ಸೂಚ್ಯಂಕಕ್ಕೆ ಕಾರಣವಾಯಿತು. 15/8/೨೦೧೦ ರಂತೆ, ಹೆಚ್ಚು-ಶ್ರೇಯಾಂಕಿತ ರಾಷ್ಟ್ರಗಳೆಂದರೆ:
<ol></ol> 🇫🇮 finland <li>🇨🇭 switzerland <li>🇸🇪 sweden <li>🇦🇺 australia <li>🇱🇺 luxembourg <li>🇳🇴 norway</li></li></li></li></li></li>
<ol></ol> 🇨🇦 canada <li>🇳🇱 netherlands <li>🇯🇵 japan <li>🇩🇰 denmark <li>🇺🇸 united states <li>🇩🇪 germany</li></li></li></li></li></li>
ಬಾಹ್ಯ ಕೊಂಡಿಗಳು
ವರ್ಗ:ದೇಶದ ವಿಂಗಡಣೆಗಳು ವರ್ಗ:ಮಾನವ ಭೂಗೋಳ ಶಾಸ್ತ್ರ ವರ್ಗ:ಆರ್ಥಿಕ ಭೂಶಾಸ್ತ್ರ ವರ್ಗ:ಅಭಿವೃದ್ಧಿ ವರ್ಗ:ರಾಷ್ಟ್ರಗಳ ಪಟ್ಟಿಗಳು
ಟಾಮ್‌ ಕ್ರೂಸ್‌
ಶತಕೋಟಿ-ಡಾಲರ್‌ ಗಿಟ್ಟಿಸಬಲ್ಲ ಯಶಸ್ಸಗೆ ಖಾತ್ರಿ ನೀಡಬಲ್ಲ ಚಲನಚಿತ್ರ ನಿರ್ಮಾಣ ಸಾಮರ್ಥ್ಯವನ್ನು ಹೊಂದಿರುವ ಕೆಲವೇ ನಿರ್ಮಾಪಕರಲ್ಲಿ (ಇತರರಾದ ಜಾರ್ಜ್‌ ಲುಕಾಸ್‌, ಸ್ಟೀವನ್‌ ಸ್ಪೀಲ್ಬರ್ಗ್‌ ಮತ್ತು ಜೆರ್ರಿ ಬ್ರುಕೀಮರ್‌) ಕ್ರೂಸ್‌ರವರು ಒಬ್ಬರು. ಎಂದು ಹಾಲಿವುಡ್‌ ಪತ್ರಕರ್ತರಾದ ಎಡ್ವರ್ಡ್‌ ಜಾಯ್‌ ಎಪ್‌ಸ್ಟೀನ್‌2005ರಲ್ಲಿ ಅಭಿಪ್ರಾಯ ವ್ಯಕ್ತಪಡಿಸಿದ್ದರು. ಕ್ರೂಸ್‌ ನಿರ್ಮಾಪಕರಾಗಿ ಮತ್ತು ವೇಗ್ನರ್‌ ಮುಖ್ಯ ಕಾರ್ಯನಿರ್ವಾಹಕರಾಗಿ ಯುನೈಟೆಡ್‌ ಆರ್ಟಿಸ್ಟ್ಸ್‌ ಫಿಲ್ಮ್‌  ಸ್ಟುಡಿಯೊದ ಅಧಿಕಾರವನ್ನು 2005ರಿಂದ ವಹಿಸಿಕೊಂಡರು. ಸೈಂಟಾಲಜಿಯ ಚರ್ಚ್‌ಗೆ ಕ್ರೂಸ್‌ ವಿವಾದಾತ್ಮಕ ಬೆಂಬಲ ನೀಡಿದ್ದು ಮತ್ತು ಅದರ ಅನುಯಾಯಿಯಾಗಿದ್ದುದೂ ಅವರಿಗೆ ಮತ್ತಷ್ಟು ಹೆಸರು ತಂದಿತು.
ಕುಟುಂಬ ಮತ್ತು ಜೀವನಾರಂಭ
ನ್ಯೂಯಾರ್ಕ್‌ನ ಸಿರಕ್ಯುಸ್ನಲ್ಲಿ ಕ್ರೂಸ್‌ ಜನಿಸಿದರು.ತಾಯಿ ಮೇರಿ ಲೀ ((ನೀ ಫೀಫರ್‌)ವಿಶೇಷ ಶಿಕ್ಷಣದ ಬೋಧಕಿ.ತಂದೆ ಥಾಮಸ್‌ ಕ್ರೂಸ್‌ ಮಪೋಥರ್‌ III  ಇಲೆಕ್ಟ್ರಿಕಲ್‌ ಎಂಜಿನಿಯರ್‌.ಕ್ರೂಸ್‌ರವರ ಪಿತೃಮೂಲದ ಕುಲನಾಮ (ಮಪೋಥರ್‌) ವೆಲ್ಶ್‌ ಆಗಿದ್ದರೂ ಸಹ ಅವರ ಪಿತೃಮೂಲದ ಮುತ್ತಾತ ಥಾಮಸ್‌ ಒ'ಮರಾರವರು ಐರ್ಲೆಂಡ್‌ ಮೂಲದವರಾಗಿದ್ದರು. ಕ್ರೂಸ್‌ ಅವರ ಮಲತಂದೆಯ ಕುಲನಾಮವನ್ನು ಅಳವಡಿಸಿಕೊಂಡು ಮೊದಲ ಥಾಮಸ್‌ ಕ್ರೂಸ್‌ ಮಪೋಥರ್‌ ಆದರು. ಕ್ರೂಸ್‌ರವರು ತಮ್ಮ ಮುತ್ತಾತ ಮತ್ತು ಮುತ್ತಜ್ಜಿಯವರಾದ ವಿಲಿಯಂ ರಾಬರ್ಟ್‌ ಮತ್ತು ಚರ್ಲೊಟ್ಟೆ ಲೂಯಿಸ್‌ ವೊಯೆಲ್ಕರ್‌ ರವರಿಂದ ಜರ್ಮನ್‌ ಮತ್ತು ಇಂಗ್ಲಿಷ್‌ ಹಿನ್ನೆಲೆಯನ್ನು ಸಹ ಹೊಂದಿದ್ದರು. ತಾಯಿಯ ಕಡೆಯಿಂದ ಅವರಿಗೆ ಜರ್ಮನ್‌ ಹಿನ್ನೆಲೆಯಿತ್ತು. ಟಾಮ್‌ ಕ್ರೂಸ್‌ರ ಹಿರಿಯಕ್ಕ ಲೀ ಅನ್ನೆ ಲೂಯಿಸ್‌ವಿಲ್ಲೆ ಎಂಬಲ್ಲಿ ಜನಿಸಿದ್ದರು. ಇನ್ನೊಬ್ಬ ಅಕ್ಕ ಮರಿಯಾನ್‌, ಟಾಮ್‌ ಮತ್ತು ಅವರ ತಂಗಿ ಕ್ಯಾಸ್‌ ಅವರಂತೆ  ಸಿರಕ್ಯುಸ್‌ನಲ್ಲಿ ಹುಟ್ಟಿದರು.
ಕ್ರೂಸ್‌ ಮೂರು, ನಾಲ್ಕು, ಮತ್ತು ಐದನೇ ವರ್ಗವನ್ನು ರಾಬರ್ಟ್‌ ಹಾಪ್ಕಿನ್ಸ್‌ ಪಬ್ಲಿಕ್‌ ಶಾಲೆಯಲ್ಲಿ ಕಲಿತಿದ್ದರು. ನಂತರ ಕ್ರೂಸ್‌ರವರ ತಂದೆ ಕೆನಡಾ ಸೈನ್ಯಪಡೆಗೆ ರಕ್ಷಣಾ ಸಲಹೆಗಾರರಾದ ನಂತರ ಮಪೋಥರ್‌ ಕುಟುಂಬವು ಒಂಟಾರಿಯೊದ ಒಟ್ಟಾವಾದಲ್ಲಿರುವ ಬೀಕಾನ್‌ ಹಿಲ್‌ನ ಉಪನಗರಕ್ಕೆ ವಸತಿಯನ್ನು ಸ್ಥಳಾಂತರಿಸಿತು. ಕ್ಯಾರ್ಲ್‌ಟನ್‌ ಬೋರ್ಡ್‌ ಆಫ್‌ ಎಜುಕೇಶನ್‌ನ ಭಾಗವಾಗಿರುವ ಹೆನ್ರಿ ಮುನ್ರೊ ಮಾಧ್ಯಮಿಕ ಶಾಲೆಯಲ್ಲಿ ಕ್ರೂಸ್‌ ಆರನೇ ವರ್ಗವನ್ನು ಪೂರ್ಣಗೊಳಿಸಿದರು. ಅಲ್ಲಿ ಅವರು ಮುಂದಿನ ಹಲ್ಲನ್ನು ಆಗಾಗ್ಗೆ ಕಚ್ಚುವುದರಿಂದ ತಮ್ಮನ್ನು ತಾವು ನಿರ್ದಯ ಆಟಗಾರನಂತೆ ಬಿಂಬಿಸಿಕೊಳ್ಳುತ್ತಿದ್ದು, ಪ್ರತಿರಾತ್ರಿ ಹಾಕಿ ಆಡುವುದರಿಂದ ಅವರೊಬ್ಬ ಕ್ರಿಯಾಶೀಲ ಕ್ರೀಡಾಪಟುವಾಗಿದ್ದರು. "ಬ್ರಿಟಿಷ್‌ ಬುಲ್‌ ಡಾಗ್‌" ಆಟದಲ್ಲಿ ಅವರ ಹೊಸದಾಗಿ ಟೊಪ್ಪಿ ಹಾಕಿಸಿದ ಹಲ್ಲನ್ನು ಕಳೆದುಕೊಂಡಿದ್ದಲ್ಲದೆ, ಮೊಣಕಾಲಿಗೂ ಪೆಟ್ಟು ಮಾಡಿಕೊಂಡರು. ಜಾರ್ಜ್‌ ಸ್ಟೈನ್‍‌‌ಬರ್ಗ್‌ರವರ ತರಬೇತಿಯ ನಾಟಕದಲ್ಲಿ ಕ್ರೂಸ್‌ರೊಂದಿಗೆ ಹೆನ್ರಿ ಮುನ್ರೊರವರು ತೊಡಗಿಸಿಕೊಂಡಿದ್ದರು. ಇಟ್ ಎಂಬ ತಮ್ಮ ಮೊದಲ ನಾಟಕವಾದಲ್ಲಿ ಮೈಕಲ್‌ ಡೆ ವಾಲ್‌ ಅವರೊದಿಂಗೆ ಕ್ರೂಸ್‌ ಪ್ರಮುಖ ಪೋಷಕ ಪಾತ್ರದಲ್ಲಿ ನಟಿಸಿ, ಗೆದ್ದಿದ್ದರು. ಇದರಲ್ಲಿ ಒಬ್ಬರದು "ದುಷ್ಟ"ನ ಪಾತ್ರ, ಮತ್ತೊಬ್ಬನದು "ಶಿಷ್ಟ"ನ ಪಾತ್ರ. ಆ ನಾಟಕವು ಭಾರಿ ಪ್ರಶಂಸೆಗೆ ಪಾತ್ರವಾಯಿತು ಮತ್ತು ಒಟ್ಟಾವಾ ಪ್ರದೇಶದ ಸುತ್ತಮುತ್ತಲಿನ ವಿವಿಧ ಶಾಲೆಗಳಲ್ಲಿ ತಮ್ಮ ಐದು ಜನ ಸಹಪಾಠಿಗಳೊಂದಿಗೆ ಈ ನಾಟಕ ಪ್ರದರ್ಶನಗೊಂಡಿತು. ಒಟ್ಟಾವಾದ ಸ್ಥಳೀಯ TV ಸ್ಟೇಷನ್‌ನಲ್ಲಿ ಸಹ ಈ ನಾಟಕವನ್ನು ಚಿತ್ರೀಕರಿಸಲಾಯಿತು. ಜೇಸಸ್‌ ಕ್ರಿಸ್ಟ್‌ ಸುಪರ್‌ಸ್ಟಾರ್‌ ನ ಆವೃತ್ತಿಯಲ್ಲಿ ಈ ಇಬ್ಬರು ಮಾರ್ಸೆಲ್‌ ಮೇರ್ಸೆ ಪ್ರಕಾರದಲ್ಲಿ ಒಂದಾಗಿ ನಟಿಸಿದ್ದರು. ಶಾಲೆಯ ಪ್ರಾಂಶುಪಾಲರಾದ ಜಿಮ್‌ ಬ್ರೌನ್‌ಗೆ ಹಳೆ ವಿದ್ಯಾರ್ಥಿಗಳ ಧಾರ್ಮಿಕ ವಿರೋಧವನ್ನು ತಿಳಿಸಿದಾಗ ಮೇರಿ ಲೀ ಮಪೋಥರ್‌ರವರು ತಮ್ಮ ಮಗನ ನಟನೆಯ ಹೆಬ್ಬಯಕೆಗೆ ಪ್ರೋತ್ಸಾಹ ನೀಡಿ ಸಹಾಯಮಾಡಿದರು. ಕ್ರೂಸ್‌ನ ತಾಯಿ ಪ್ರಾಂಶುಪಾಲರಿಗೆ ನಾಟಕವನ್ನು ಮುಂದುವರಿಸುವಂತೆ ವಿನಂತಿಸಿ, ಅವರು ಗ್ಲೋಸ್‌ಸ್ಟೆರ್‌ ಪ್ಲೇಯರ್ಸ್‌ ಎಂಬ ಸಂಸ್ಥೆಯನ್ನು ಸ್ಥಾಪಿಸಿದರು. ಈ ನಾಟಕ ಟ್ರೋಫಿಯಲ್ಲಿ ಕ್ರೂಸ್‌ ಮತ್ತು ಸ್ಟೈನ್‌ಬರ್ಗ್‌ನ ತರಗತಿಯಲ್ಲಿರುವ ಇತರ ಹುಡುಗರು ಅಭಿನಯಿಸಿದರು.
ಕ್ರೂಸ್‌ನ ತಾಯಿ ಗಂಡನನ್ನು ತೊರೆದಾಗ ಕ್ರೂಸ್‌ ಇನ್ನೂ ಹನ್ನೆರಡು ವರ್ಷದ ಬಾಲಕ. ಈಕೆ ತನ್ನ ಜೊತೆ ಕ್ರೂಸ್‌ ಮತ್ತು ಅಆತನ ತಂಗಿ ಲೀ ಅನ್ನೆಯನ್ನು ಕರೆದೊಯ್ದಳು. ಪತ್ರಿಕೆ-ಹಂಚಿಕೆಯ ಕಾಯಕದಲ್ಲಿ ನಿರತನಾದ ಟಾಮ್‌ನ ಆದಾಯವೇ ಜೀವನಾಧಾರವಾಗಿತ್ತು. ದೀರ್ಘಾವಧಿಯ ಬಡತನದ ನಂತರ ಆತನ ತಾಯಿ ಪ್ಲಾಸ್ಟಿಕ್‌ ಮಾರಾಟಗಾರ ಜಾಕ್‌ ಸೌತ್‌ ಅನ್ನು ಮದುವೆಯಾದರು.
ಚಿಕ್ಕವನಿದ್ದಾಗ ನನ್ನನ್ನು ಪೀಡಿಸಿದರೆಂಬ ದುಃಖ ನನಗಿದೆ ಎಂದು ಕ್ರೂಸ್‌ ಹೇಳುತ್ತಾನೆ. ಅವನುಡಿಸ್ಲೇಕ್ಸಿಯಾದಿಂದ ಬಳಲುತ್ತಿದ್ದುದೇ ಇದಕ್ಕೆ ಆಂಶಿಕ ಕಾರಣವಿರುಬಹುದು. ಎಲ್ಲಿ ಏನಾದರೂ ತಪ್ಪಾದರೆ ಸಾಕು ನನ್ನ ತಂದೆ ನನ್ನ ಮೇಲೆ ಕಠೋರವಾಗಿ ರೇಗಿ ಬೀಳುತ್ತಿದ್ದರು ಎಂದು ಕ್ರೂಸ್ ಹೇಳುತ್ತಾನೆ. ಅವರು ತಮ್ಮ ತಂದೆ "ದಬಾಯಿಸು" ಮತ್ತು "ಭೂತಗಳ ವ್ಯಾಪಾರಿ" ಪೇರೆಡ್‌ ಮ್ಯಾಗಜೀನ್‌ ಗೆ ಹೇಳಿದ್ದರು. ಕೆಲವು ವ್ಯಕ್ತಿಗಳನ್ನು ನಂಬಬಾರದು ಎನ್ನುವುದು ಸೇರಿದಂತೆ ಕ್ರೂಸ್‌ ಆರಂಭದಿಂದಲೂ ತಂದೆಯಿಂದ ಹಲವಾರು ವಿಷಯಗಳನ್ನು ತಿಳಿದನು. ಅವರ ಪ್ರಕಾರ: "ನನ್ನ ತಂದೆಯ ಬಳಿಯಿರುವುದರಿಂದ ನನ್ನನ್ನು ಎಲ್ಲರೂ ಚೆನ್ನಾಗಿ ಅರ್ಥೈಸಿಕೊಂಡಿಲ್ಲ." ಕ್ರೂಸ್‌ ಹನ್ನೆರಡು ವರ್ಷಗಳಲ್ಲಿ ಹದಿನೈದು ಶಾಲೆಗಳನ್ನು ಬದಲಿಸಿದ ನಂತರ ತಮ್ಮ ಹೆಸರಿನೊಂದಿಗಿದ್ದ ತಂದೆಯ ಹೆಸರನ್ನು ತೆಗೆದು ಹಾಕಿದ ಅವರು ಶಾಲೆಯಲ್ಲಿ ಬೆದರಿಕೆಗೆ ಬಲಿಯಾಗಿದ್ದರು.
ಕ್ರೂಸ್‌ ಮೊಣಕಾಲು ಗಾಯದಿಂದ ಪ್ರೌಢ ಶಾಲೆಯ ಕುಸ್ತಿ ತಂಡ ಹೊರಗಿದ್ದ ನಂತರ ನಟನೆಯನ್ನು ಪ್ರಾರಂಭಿಸಿದರು. ಗಾಯಗೊಂಡ ಸಂದರ್ಭದಲ್ಲಿ ತಮ್ಮ ಪ್ರೌಢ ಶಾಲೆಯ ನಿರ್ಮಾಣ ಸಂಸ್ಥೆಯಾದ ಗೈಸ್‌ ಆಂಡ್‌ ಡಾಲ್ಸ್‌ ನ ಪ್ರಮುಖ ಪಾತ್ರಕ್ಕೆ ನಡೆಸಿದ ಧ್ವನಿ ಪರೀಕ್ಷೆಯಲ್ಲಿ ಯಶಸ್ವಿಯಾದರು ಮತ್ತು ಆ ಪಾತ್ರದಲ್ಲಿ ಯಶಸ್ವಿಯಾದ ನಂತರ ಅವರು ನಟರಾಗಲು ನಿರ್ಧರಿಸಿದರು. ಅವರ ಸೋದರಸಂಬಂಧಿ ವಿಲಿಯಂ ಮಪೋಥರ್‌ರವರು ಲಾಸ್ಟ್‌ ನಲ್ಲಿ ಈಥನ್‌ ರೋಮ್‌ ನಟನೆಗಾಗಿ ಚಿರಪರಿಚಿತ ನಟರಾಗಿದ್ದಾರೆ.